Madaxweynaha oo difaacey go’aankii ay ka qaateen dalka IRAN | shumis.net\nHome » galmada » Madaxweynaha oo difaacey go’aankii ay ka qaateen dalka IRAN\nMadaxweynaha oo difaacey go’aankii ay ka qaateen dalka IRAN\nMadaxweyne Xasan Sheekh Maxamuud ayaa beeniyay wararka sheegaya in sababta ay Soomaaliya xiriirka ugu jartey Iraan ay la xiriirto xurgufta siyaasadeed ee dhex taalla Boqortooyada Sacuudiga iyo xukuumadda Tehran.\n“Wararka ku saabsan inaan taageerada Sacuudiga awgeed xiriirka ugu jarney Iiraan sax ma ahan. Muddo ayaan si hoose dabagal ugu hayney dhaqdhaqaaqa saraakiil reer Iiraan ah oo mad-habta Shiicada ku faafinayey Soomaaliya. Saraakiishaasi waxay horey uga soo hawlgaleen dalal kale oo hawlo noocaani ah ay ka soo qabteen. Haatanna waxay doonayeen inay dalkeena fitno taa la mid ah ka abuuraan. Ilaahay mahaddii xog buuxda ayaan ka helnay, waana ka tashanay, inagoo eegayna danta qarankeena’’.\nHay’adda nabad sigudda ee NISA ayaa soo bandhigtey laba nin Baasabarooadod, dhamaadkii bishii hore kuwaas oo ay sheegeen in ay Mad-habta Shiicada ku faafinayeen Muqdisho, Gobolada Dhexe iyo Qardho. maamulka Qardho iyo Waxgaradku waxay NISA ka dalbadeen faah-faahin arrintaas ku saabsan, maadaama aysan ogeyn horeyna u dhicin in hay’ado IRAN halkaas ka hawlgalaan.\nMaalintii Khamiista ayaa war murtiyeed ka soo baxay shirkii Xukuumadda Federaalka lagu sheegay in si rasmi ah loo jarey cilaaqaadkii IRAN, waxaana diblomaasiyiinta IRAN loo qabtey saddex maalmood in ay Soomaaliya uga baxaan oo maanta ku eg.\nSi kastaba Cilaaqaadka Soomaaliya u jartey IRAN ayaa ku soo beegmaya xilli Sucuudigu IRAN u jarey dhamaan cilaaqaadkii Diblomaasiyadeed iyo kii dhaqaale, waxaana ku garab istaagey dalal kale oo carbeed oo ay ka mid yihiin Sudaan iyo Baxreyn.\nDhanka hoose uga dhiibo aragtidaada adiga oo isticmaalaya Facebook\nTitle: Madaxweynaha oo difaacey go’aankii ay ka qaateen dalka IRAN\nPosted by galmada Net, Published at January 11, 2016 and have 0 comments


Twitter oo Bartiisa Ka Saaraya Badhamada “Retweet” iyo “Like”.. Maxaa Lagu Bedelayaa? – Goobjoog News\nShirkaddaTwitter ayaa doonaysa iney meesha ka saarto badhamada “Retweet“, “Like” kuna bedesho caddeynta tirda dadka hadal-haya mowduuca tweetka.\nWebsite-ka TNW ee arrimaha teknoolajiyadda ka hadla ayaa sheegay in Twitter uu doonayo in badhamada Retweet iyo Like uu meesha ka saaro, waa sida Dan Jackson oo ah afhayeen u hadlay Twitter u sheegay website-ka TechCrunch.\nDan ayaa caddeeyay in twitter uu tijaabo ku wado hadda habkan cusub, iyadoo tiro kooban oo dadka barta adeegsada loo ogaaladay tijaabada cusub, waxaana ka soo muuqaneysa twitter-ka tirda dadka ka sheekaysanaya tweet-ka uu qofi sameeyo, arrintaas oo keenaysa in ay dadku ku dhiiradaan iney si wanaagsan ula falgalaan twitter-ka.\nWaxaa la tilmaamayaa in dadka twitter-ka ka shaqeeyaa ay si wanaagsan u ogyihiin in tirada Retweet-ka iyo Like ka aaney si dhab ah uga tarjumayn tirada dadka hadal-haya mowduuca oo xiisaynaysa, waana mid ka dhigaysa taasi in habkan cusubi uu noqdo mid ka fiican kana heer sarreeya habkii hore ee aaney tiro soo muuqaneyn.\nLiiska Golaha Wasiirada Cusub Ee Maamulka Hirshabelle


Aqoonyahan Balwadeysan, W/Q: Cali Cabdi Coomay |\nAqoonyahan Balwadeysan, W/Q: Cali Cabdi Coomay\nSurwaal qaybta hoose waxa googooyey kabaha, oo xaga hoose ka maray labada kabood ayuu ku lebisan yahay, oo miyuu surwaalka kor u qaad sowkan xaga\nMuuqaal ahaan markaad ku eegto indho caafimaad qaba, waxa ay maskaxdaadu soo celinaysaa inuu magaalada nin waalan ka qoran yahay, balse waa aqoonyahan ilaahay ku manaystay hadal-yaqaanimo iyo bulsho dhexgal. Wuxuu xidhan yahay koofiyad noocan fooda hore dheer, badh ka mid ah timihiisa oo raamo ah ayaa dul saaran labada dhagood, wejigiisa waxa ka sookeeya hadh madow, oo way adagtahay inaad si dhamaystiran u aragto wejigiisa, madow aw-geed. Wuxuu soo saaray laba indhood oo aad moodo in lagu dhibqiyey isbiirtada cas. Shaadh isku darsaday uskag iyo jacdad ayuu si qaab daran u xidhan yahay.,yahay, oo miyuu surwaalka kor u qaad sowkan xaga hoose ka madhay isagoo cusub? Mooyi malaha isagaa inooga jawaabay. wuxuu noogu soo galay Hool aan ku haynay hawl aqooneed oo bulsho badan kulmiyey. Markuu ka soo galay albaabka ayuu markiiba lugta ku dhuftay koob madhan oo shaah laga cabbay oo kuraasta ag-yaalay, shanqadhii koobka iyo muuqiisa madow ayaanu hal mar wada eegnay. Halkii uu burburka koobka ka qaadi lahaa ayuu soo saaray ilko madoobaaday oo aad moodo dhuxul girgire saaran, markaasuu yidhi” kana maxaa na hordhigay.” Wuxuu fadhiistay meel aan naga fogayn.


Alexis Sanchez oo daqiiqadii 90aad bad baadiyey Jose Mourinho iyo Manchester United+Sawiro | Wardoon Wardoon.net - Somali News\nAlexis Sanchez oo daqiiqadii 90aad bad baadiyey Jose Mourinho iyo Manchester United+Sawiro\nCayaaryahanka dalka Chile ee Alexis Sanchez ayaa bad baadiyey shaqada Macalinka dalka Portugal iyo Manchester United Jose Mourinho kadib Gool uu dhliyey daqiiqadii 90 aad ee Cayaarta.\nManchester United ayaa qaybta hore ee Cayaarta lagu marsiiyey 2-0 Goolashaas oo ay Newcastle United u kala dhaliyeen Xiddigaha 7 daqiiqo Kenedy iyo 10 daqiiqo Yoshinori Muto waxaana lays lahaa Man united kama soo laaban doonaan Goolashaas oo ahaa kuwo ka nixiyey Jose Mourinho.\nMarkii dib laysugu soo laabtay qaybta labaad ayaa Manchester United dar dar lasoo gashay Garoonka kadib Canaantii Macalinkooda waxaana Goolka hore ee Neefta ku soo celiyey dhaliyey Cayaaryahan Juan Mata kaas oo ahaa laad Xor ah halka Goolka bareejada uu dhaliyey 76 daqiiqo Anthony Martial balse Goolka Gooalsha oo dhan waxa uu ahaa kii uu daqiiqadii 90 aad dhaliyey Cayaaryahanka badelka ku soo galay ee Alexis Sanchez kaas oo u muuqda mid bad baadiyey shaqada Jose Mourinho.\nWaxaa la arkayey qaar ka mid ah Taageerayaasha Manchester united oo wata Sawirada Jose Mourinho kuwaas oo aan dooneyn in shaqada laga cayriyo halka kuwo kalana ay ku orinayeen markasta oo ay kaamiradu qabato.\nManchester United ayaa samaysey soo labasho layaab leh waxaana muuqatay in Cayaartoyda kooxdaas ay isbadaleen qaybta labaad ee Cayaarta waxayna lasoo bexeen dhaq dhaqaaq aan lagu arkin qaybta Hore ee Cayaartii ka dhacday Old Trafford.


Imaanshiyaha Henrik ee Man United yaa faa’iido ku qaba yaase qasaare kala kulmi doono (Warbixin dhameystiran). | Hoyga Barbaarta Somalistars\nHome » Ciyaaraha » Imaanshiyaha Henrik ee Man United yaa faa’iido ku qaba yaase qasaare kala kulmi doono (Warbixin dhameystiran).\nImaanshiyaha Henrik ee Man United yaa faa’iido ku qaba yaase qasaare kala kulmi doono (Warbixin dhameystiran).\nWaxaa Qoray: admin /////////// Taariikh: 30-06-16 1:18 PM Horaantii saakay ayey aheyd markii ay Sky Sports ay shaacisay in ciyaaryahan Henrik Mkhitaryan uu u jiro ku biirista kooxda Man United kaliya tijaabada caafimaadka hadana waxaa isa soo tarayo warar sheegayo sida ay ciyaaryahanada kusoo biira Man United saameyn ugu yeeshaan kooxda ka dhisan gegida Old Trafford.\nHenrik ayaa u abuuray kooxda Borussia Dortmund 82 fursadoo xilli ciyaareedkii soo idlaaday ee 2015/16, waxa uuna 38 fursadood ka sareeyaa ciyaaryahanka ay ku duusha kooxda Marcus Reus.\nBalse su’aasha ugu weyn ayaa ah ma ciyaaryahan waliba oo bandhig wanaagsan ka sameeyey kooxdiisa ayaa kara inuu isla bandhigaas oo kale uu ka sameeyo gegida Old Trafford.\nHadaba maqaal yar oo sharaxayo ciyaaryahanada ku guuleystay iney saameyn ku yeeshaan iyo kuwa ku guul darreystay ayaan halkan idin kugu soo bandhigeynaa.\nCiyaaryahanada ku guuleystay bandhiga wanaagsan\nRashford waa mid kamid ah ciyaaryahanada fara ku tiriska ah oo ay kooxda heshay kuwaas oo awooda iney rumeeyaan riyada kooxda, karana inuu sameeyo fursad.\nWaa 18 sano jir waxaana lala barbardhigaa howsha uu man United u qabtay xilli ciyaareedkii tagay midka uu Pierre Emerick u qabtay kooxdiisa Borussia, balse Mourinho ayaa u muuqda mid aan ku kalsoonaan ciyaaryahanada da’da yar, Rashford waxa uu noqon doonaa hadii uu helo Henrik Mkhirtayan ciyaaryahan wax ku ool ah.\nKadib markii uu jebiyey rikoorkii u yaalay da’ yarta suuqa kala iibsiga ciyaaryahanada waxa uu kulankiisii ugu horeeyey muujiyey inuu yahay mid u qalma qiimahii ay United ka kasoo bixisay, Martial waxa uu noqday ciyaaryahanka ugu goolasha kooxda xilli ciyaareedkii tagay, balse niyad jabka ugu weyn ee uu kala kulmay kooxda ayaa ah inuu ku dhameystay kaalinta shanaad ee kala horeynta horyaalka Ingiriiska.\nAnthony hada waa 20 sano jir guulo fara badan gacanta u geliyey kooxdii Van Gaal xilli ciyaareedkii tagay hadii uu helo Henrik waxa uu saameyn ugu yeelan karaa kooxda si ka sareysa sidii uu xilli ciyaareedkan ugu yeeshay xilli ciyaareedkii tagay\nWaxa ay u muuqataa inuu si fudud ku iloowayo macalinka u dhashay dalka Portugal bandhigii wanaagsanaa ee uu sameeyey Matteo Darmian tan iyo markii uu kaga soo biiray Man United kooxda Torin xilli ciyaareedkii tagay, waxa uuna noqday ciyaaryahan fure labo afle ah waxa uu kaga ciyaaray Man United boosaska midig iyo bidix ee daafaca.\nBalse hadii ay Mkhitarayan iyo Matteo isku baheystaan garabka waxa ay noqon karaan kuwa sameeya bandhig wanaagsan waxa ayna ka caawin karaan kooxda Jose Mourinho iney gaarto guulo wax ku ool ah xilli ciyaareedka ina soo aadan ee 2016/17 ka.\nCiyaaryahanada Bandhigooda uusan noqon mid guuleysta\nBandhig liita aanan aheyn midkii lagu yaqaanay ayuu Juan kusoo bandhigay xilligii tagay, balse imaanshiyaha Special One waxa uu soo afjari karaa mustaqbalka Mata ee Old Trafford, iyada oo ay taas jirto hadana Mata waxa uu sameeyey 53 fursadood oo gool loo filan karay.\n64.4% fursadihii ay heshay kooxda Dortmund waxa ay ka yimaadeen ciyaaryahan Mkhitaryan balse ciyaaryahankan ku guuleystay xidiga ugu fiican Bundesliga ha waxa uu ciyaaray garabka midig isaga oo fursad u helayey inuu soo dhex jeexo daafacyada bidix ee kooxda kasoo horjeeda.\nBalse Special One ayaa inta badan ciyaara shaxda 4-2-3-1 shaxdaasna uma muuqato inuu boos ka heli doono Juan Manuel Mata, wallow uu Mourinho ka dhawaajiyey inuusan dooneyn inuu ciyaaryahan ka diro kooxda ilaa uu isaga iska ceyriyo.\nAdnan Januzaj waa ciyaaryahankii ugu horeeyey ee Man United u ciyaara hadana Follwo dhaha Bogga Instagram ka ee Henrik Mkhitaryan, waxa uuna sidoo kale u muuqdaa mid kusoo dhaweynayo gegida Old Trafford ciyaaryahankii ay 6 bilood isla wada joogeen gegida Signal Iduna Park.\nAdnan ma uusan helin fursad uu nuskii dambe ee horyaalka Ugu soo muuqda Man United maadaama ay hareen dhaawacyo xidigan qaatay dhalashada dalka Belguim ka, taa oo lagu daray inuu boos ka waayey shaxda macalinkii hayaamay ee LVG.\nLingard waxa uu sameeyey la yaabyo fara badan hadana waxaa lagu daray liiska ciyaaryahanadii ku fashilmay iney wax badan kusoo kordhiyaan gegida Old Trafford, 23 sanno jirkan ayaa mar keyd u galayey Memphis marna fursad u helayey inuu ka ciyaaro garabka midig wallow Juan Mata uu ku heystay mararka qaar booskaas.\nJesse ayaa inta badan fasaxan ka faa’iideystay isaga oo bilaabay inuu jirkiisa dhiso si uu u noqdo ciyaaryahan awood leh wax ku oolna u noqda Jose Mourinho oo kooxda la wareegayo, hadii uu Mkhitaryan uu yimaado Man United waxaa soo idlaanayo riyadii uu Lingard ka qabay inuu boos joogta ka helo Man United.


Faah-faahin: Sidee ku yimid isku dhacii Mahad Salaad iyo Cabdishakuur Cali Mire? - Caasimada Online\nHome Warar Faah-faahin: Sidee ku yimid isku dhacii Mahad Salaad iyo Cabdishakuur Cali Mire?\nFaah-faahin: Sidee ku yimid isku dhacii Mahad Salaad iyo Cabdishakuur Cali Mire?\nMuqdisho (Caasimada Online) – Kulankii shalay ee xildhibaanada Aqalka Sare iyo Golaha Shacabka ay ku yeesheen xarunta Villa Hargeysa ayaa waxaa ka dhacay buuq lagu sigtay inay gacanta iskula tagaan qaar ka mid ah xildhibaanada cusub.\nXildhibaannada ayaa si aqlabiyad leh ku ansixiyay habraaca doorashada guddoonka baarlamaanka, kadibna waxaa la maqlay jug culus oo ahayd hoobiyeyaal lagu weerarray xarunta baarlamaanka ee Villa Hargeysa.\nUgu yaraan 7 ruux oo u badan askarta goobta ku sugnayd ayaa la sheegay inay ku dhaawacmeen weerarka.\nInta uu socday buuqa ayaa waxaa guddoonka baarlamaanka u tagay xildhibaan Cabdullahi Aadan Kulane (Kulane Jiis) oo laga soo doortay Galmudug, gaar ahaan degmada Balanbale.\nKulane ayaa u muuqday mid diidan mudada uu soo bandhigay guddiga baarlamaanka u qaabilsan doorashada guddoonka, oo loo asteeyay in mida aqalka sare ay dhacdo 26-ka April, maalinta xigtana la doorto guddoonka golaha shacabka.\nIntii uu xildhibaan Cabdullahi Kulane la hadlayay guddoonka KMG ah ayaa waxaa sii garab istaagay oo ay hadal isla dhaafeen xildhibaan Mahad Maxamed Salaad.\nWaxaa la arkayay xildhibaan Cabdullahi Kulane oo ku xanaaqay Mahad, islamarkaana ay labada mudane ku sigteen inay isu gacan qaadaan.\nWaxyar kadib waxaa dhinaca kale ee baarlamaanka ka soo kacay xildhibaan Cabdishakur Cali Mire oo si toos ah u abaaray Mahad Salaad. Lama maqli karin hadallada dhexmaray labada mudane, balse xaalkoodu waxa uu gaaray in la kala qabto.\nMahad iyo Cabdishakur oo muddo siyaasadda Soomaaliya ku wada jiray, islamarkaana ay deegaan doorashadoodu tahay Galmudug ayaan si rasmi ah uga hadal waxa ay isku hayeen.\nWaxaa xusid mudan in labadan xildhibaan oo ka wada tirsanaa baarlamaankii kan ka horreeyay ay kala taabacsan yihiin Madaxweyne Maxamed Cabdullahi Farmaajo iyo mucaaradkiisa.\nMahad Salad oo kulanka kadib qoraal soo dhigay bartiisa Facebook ayaa sheegay in qorshaha xildhibaannada ka aragti duwan uu ahaa “isbaaro ay u dhigtaan doorashada guddoonka baarlamaanka”.\nKulankii shalay ee baarlamaanka Soomaaliya ayaa waxaa laga dheehan karay kala qeybsanaanta sanadihii la soo dhaafay haraysay siyaasadda dalka.


Deni oo ku dhawaaqay musharraxnimo uu muddo qarinayay | KEYDMEDIA ENGLISH\nDeni oo ku dhawaaqay musharraxnimo uu muddo qarinayay\nSiciid Deni oo ku fashilmay inuu nabad iyo xasillooni ku maamulo labo gobol, ayaa u tafa-xeytay inuu maamulo Soomaaliya oo dhan, taasoo ay durba ka dhasheen weydiimmo xooggan.\nGAROWE, Soomaaliya - Madaxweynaha Maamulka Puntland, Siciid Cabdullaahi Deni, ayaa ugu danbeyn ku dhawaaqay inuu u taagan yahay qabashada xilka ugu sarreeya dalka, kadib manaasabad xalay ka dhacday xarunta maamylkaas ee Garowe.\nDeni, ayaa shaacinta musharrax-nimadiisa kusoo aaddiyay, kadib markii uu soo gabagabeeyay xulashada 37 kursi oo Golaha Shacabka iyo 11 kursi oo Aqalka sare ah, kuwaasoo uu u boobay shaqsiyaad uu isagu wato, si uu u helo guud ahaan cododka Garowe iyo Boosaaso.\nSida ka muuqatay hadal kooban oo uu jeediyay, Deni, ayaa ololihiisa ka dhigtay, dagaal ka dhan ah Farmaajo, si uu u helo dareenka dadka is beddel doonka ah ee ka soo hor-jeeda soo laabashada Kooxda hadda sharci darrada ku joogta Madactooyada.\nSiciid Deni, ayaa hore loogu eedeeyay hannaankii uu ku maamulayay Puntland, kaas oo sababay dagaallo kharaar oo ka dhacay magaaladda dekedda leh ee Boosaaso iyo taag-taag siyaasadeed oo ilaa hadda ka taagan guud ahaan degaannada maamulkaas.\nDeni, ayaa la fahansan yahay inuu yahay nin aan caradiisa qarsan karin, isla-markaana aan u dulqaadan karin doodaha ka dhanka ah isaga, waxaana la xasuustaa, hab-dhaqankiisii labo sano ka hor ee xarunta Baarlamaanka Puntland.\nSida ay sheegayaan dadka yaqaanna Madaxweynaha Puntland, Siciid, waa shaqsi jecel in tiisu meel marto oo aan hadalkiisa hadal la dul-saarin, taas oo ka dhigan inuu yahya kali-talis kale oo u socda Madaxtooyada kadib Madaxweynihii hre Farmaajo\nDeni, wuxuu ka mid ahaa musharixiintii ka qeyb qaatay doorashadii Madaxweynaha Soomaaliya ee 2017, waxuuna xilligaas helay 18 cod, oo la micno ah inuu ku haray wareeggii 1-aad ee tartanka, haddase wuxuu ka mid yahay musharixiin codod xooggan ku tashanaya.\nDeni, wuxuu si weyn uga soo hor jeeday Farmaajo, wuxuuna is-baheysi la lahaa Madaxweynaha Juballand Axmed Madoobe, kaas oo hadda ilo xog ogaal ah sheegayaan inuu dhisayo musharraxnimada Siciid Dini.


Ciidanka Kenya & Al-Shabaab oo dagaal culus ku dhexmaray gobolka Jubbada Hoose | HOBYOMEDIA\nHome WARARKA GALMUDUG Ciidanka Kenya & Al-Shabaab oo dagaal culus ku dhexmaray gobolka Jubbada Hoose\nCiidanka Kenya & Al-Shabaab oo dagaal culus ku dhexmaray gobolka Jubbada Hoose\nDagaalka oo geystay khasaaro kala duwan ayaa waxaa degaannada Cabdalla Birooole iyo Qooqaani ee Gobolka Jubbada Hoose uu ku dhex-maray Ciidamada Kenya oo ka tirsan AMISOM, kuwa Jubbaland oo dhinac ah & Ururka Al-Shabaab.\nDagaalka ayaa yimid, kaddib markii sida la sheegay ay Al-Shabaab weerar ku qaadeen Saldhigyada Ciidamada Kenya iyo kuwa Jubbaland ee degaannada Cabdalla Biroole iyo Qooqaani ee Gobolka Jubbada Hoose, waxaana halkaasi ka dhacay dagaal xoogan oo muddo saacad ku dhow socday.\nGoobjoogayaal ayaa waxaa ay sheegeen inay maqlayeen dhawaqa rasaas ay isku adeegsanayeen labada dhinac, sidoo kale ay jireen tiro madaafiic ah oo ay is weeydaarsadeen labada dhinac, balse aan la sheegin khasaaro dadka Rayidka ah kasoo gaaray dagaalka.\nSaraakiil ka tirsan Ciidamada Jubbaland ayaa dhankooda waxaa ay sheegeen inay iska difaaceen weerarka kaga timid Al-Shabaab, isla markaana khasaaro gaarsiiyeen.\nWararkii ugu dambeeyay ee aan saaka ka heleyno degaannada Cabdalla Biroole iyo Qooqaani ayaa waxaa ay sheegayaan in dhaq dhaqaaqyo Ciidan iyo howlgallo ay halkaasi ka wadaan Ciidamada Jubbaland iyo kuwa Kenya.\nPrevious articleXOG: Sheikh Shariif oo Dalab culus hordhigay Cali Guudlaawe, Xilli khilaaf uu jiro


Laba wiil oo Carbeed oo tillaabo ay qaadeen loogu ”abaal mariyay” dhalashada Talyaaniga (Hal cillad oo jirta!) | Hadalsame Media\nHome Ciyaaraha Laba wiil oo Carbeed oo tillaabo ay qaadeen loogu ”abaal mariyay” dhalashada...\nLaba wiil oo Carbeed oo tillaabo ay qaadeen loogu ”abaal mariyay” dhalashada Talyaaniga (Hal cillad oo jirta!)\n(Roma) 27 Maarso 2019 – Talyaaniga ayaa dhalasho siinaya laba carruur ah oo ay dhaleen qoys soo galooti ku ah Talyaaniga, sida uu sheegay Wasiir Gudeedka Talyaaniga, Matteo Salvini, oo ah nin aan jeclayn soo galootiga.\nRamy Shehata iyo Adam el Hamami, oo 13 iyo 12 kala jira sida ay u kala horreeyaan ayaa ka mid ahaa 51 arday oo uu todobaadkii hore bas ku gubi lahaa nin Senegalese ah.\nNinkan ayaa doonayay inuu baska holciyo si uu ugu ”aaro” wax uu ku sheegay ”dhimashada muhaajiriinta ee Badda Dhexe”.\nYeelkeede, Shehata iyo el Hamami ayaa Talyaaniga looga arkaa “geesiyaal” kaddib markii ay qariyeen mobaylo ay markii dambe booliiska ka weceen.\n“Koofida ayaan u siibayaa iyaga,” ayuu yiri Salvini oo shir jaraa’id qabtay kaddib markii uu labadan wiil la kulmay.\nHa yeeshee, Salvini oo hoggaamiya xisbiga cunsuriga ah ee Lega Nord ayaa waloow uu ilmahan u ogolaaday in la siiyo baasaboorka Talyaaniga wuxuu waalidkood uga dhaartay inay baasaboorka la qaataan ilmohooda, kuwaasoo u kala dhashay Marooko iyo Masar.\nWuxuu kaloo diidey soo jeedin uu keenay Xisbiga Dimoqraadiga Talyaaniga oo ah in jiilka labaad laga wada safo dhalashada Talyaaniga.\nKulanka Salvini ayaa xiga kulan hore oo ay xalay labadan wiil la yeesheen xulka qaranka Talyaaniga, iyagoo joogey kulankii Parma ka dhacay oo ay Azzurri 6-0 ku dhufteen Liechtenstein.\nPrevious articleKASHIFAAD: Swedbank oo MUSUQ loo haysto (Baaritaan rasmi ah oo lagu bilaabay)\nNext articleSOO JEEDIN: 7 qodob oo haddii la qaato wax badan ka qaban kara AMAANKA Soomaaliya


Sunday October 21, 2018 - 11:18:54 in Wararka by Liibaan Jeexoow\nIsbuucyadii lasoo dhaafay ciidamada Xabashida itoobiya iyo kuwa Jabuuti ayaa weeraro dhabbagal ah lagula beegsanayay wadada laamiga ah ee xiriirisa magaalooyinka Beled Weyne iyo Buula Barde ee bartamaha Soomaaliya.\nWeerarada oo isugu jiray qaraxyo iyo iska hor'imaadyo fool ka fool ah ayaa sababay khasaara dhimasho iyo dhaawac ah oo soo gaaray ciidamada huwanta ah.\nDagaalyahannada Al Shabaab ayaa ku guuleystay in ciidamada Itoobiya iyo kuwa Jabuuti ay ku go'doomiyaan magaalooyinka Buula Burde iyo Halgan, muddo sanado xiriir ah ayay ciidamada shisheeye aysan sahayda isugu gudbinayn dhanka dhulka waxayna isticmaalaan diyaaradaha Q.Midoobe.\nKumanaan katirsan ciidamada Itoobiya iyo kuwa Jabuuti ayaa ku guuleysan waayay in ay isku furtaan wadada laamiga ah ee gobolka Hiiraan taas oo waxba kama jiraan ka dhigtay muhiimaddii ay ka lahaayeen duullaankooda.\nGaashaanlle Sare Faarax Cali waasuge oo ah Taliyaha guutada 5-aad qeybta 27-aad ayaa qiray in qaraxyadii ugu badnaa ay Alshabaab la beegsatay Ciidamada Itoobiya iyo kuwa dowladda.\nIsagoo warbaahinta kula hadlayay magaalada Beled Weyne ayuu ka sheekeeyay inta weerar ee ku qabsatay wadada laamiga ah isaguna uu goob joog u ahaa balse wuxuu isku dayayay in uu yareeyo khasaaraha dhankooda soo gaaray.\nTaliyaha ayaa muujiyay xaddiga weerarada uu goob joogga u ahaa wuxuuna carrabka ku adkeeyay in intii uu ciidamada Itoobiya ku wehlinayay socodka galab iyo subax ay weeraro lixaad leh kala kulmayeen xoogaga Shabaabul Mujaahidiin oo dagaalka waddooyinka ku dhiig bixiyay ciidamada shisheeye.\nHalkan ka degso Caddeymaha uu bixiyay Taliye Waasuge ama Hoos ka Daawo


Tuesday January 06, 2015 - 22:05:54 in Wararka by Editor Caynaba News\nArrimo khuseeya sidii loo tayayn lahaa Xisbiga Kulmiye islamarkaana la iskugu xidhi lahaa Laamaha Qurbaha iyo Xarunta dhexe.\nInkasta oo aanu jirin war rasmi ah oo ka soo baxay kulankaasi, haddana Xogo laga helay kulankaasi ayaa sheegay in Madaxweyne Siilaanyo u bandhigay Muuse Biixi in la dhimo guuxa iyo loolanka Ka dhex jira Kulmiye inta uu dhamaysanayo labadiisa wakhti,isagoo Madaxweynuhu xusay in loolanka socdaa waxyeelayo Xisbiga iyo taageerayaashiisa.\nMadaxweyne Siilaanyo waxa uu Muuse Biixi u soo jeediyay inuu muujiyo Odaytinimo islamarkaana soo dhaweeyo dadka ay siyaasadda isku hayaan ee Xisbiga dhexdiisa,waxa kale oo madaxweynuhu hogaanka Kulmiye ka codsaday inuu xoojiyo xidhiidhka Laamaha dibada ee Xisbiga islamarkaana lagu soo xidho xarunta dhexe ee Hargeysa.\nDhanka kalena Xoguhu waxay intaasi ku dareen inMuuse Biixi Madaxweynaha u bandhigay inuu cafiyo Wasiir xigeenkii hore ee Amniga Cabdillaahi Abokor oo la xidhay wakhti khilaaf u dhexeeyay Kulmiye islamarkaana Maxakamadi ku xukuntay saddex sano. Madaxweynaha ayaa la sheegay inuu aqbalay Cafis uu u fidiyo Cabdillaahi Abokor islamarkaana uu tilmaamay in la diyaarin doono warqadda Cafiska.\nKulanka Madaxweynaha iyo Muuse Biixi oo qaatay wakhti dhan saacad iyo badh ayaa noqonaya kii u horeeyay ee ay yeeshaan tan iyo markii uu Jimcihii Madaxweynuhu Xubnaha Kulmiye ku loolamaya ugu baaqay inaanay ku xiiqin waxaan jirin. Lama oga inuu dhinaca kale ee Wasiirka Maaliyadda iyo Arimaha dibadana sidan oo kale ula hadli doono ka sakow farriintii uu u mariyay saxaafadda.


Puntland oo badbaadisay 14 bad-maax oo ay afduub u haysteen burcad badeed Somali ah. – Radio Daljir\nGarowe, Aug 02 – 14 bad-maax oo ka mid ahaa shaqaalaha markab ay horaantii sanadkii 2010 afduubeen koox burcad badeed Somali ah ayaa la badbaadiyey sida uu saxaafadda u sheegey Agaasimaha la-dagaalanka burcad badeedda ee Puntland C/risaaq Maxamed Dirir ‘Ducaysane’.\nMd. Ducaysane oo shir jaraa’ad ku qabtay magaalada Garoowe ayaa sheegey in ay dawladda Puntland ku guulaysatay siidanynta 14-ka bad-maax ee u dhashay wadanka Thailand, kuwaas oo mudo gacanta ugu jirey koox burcad badeed Somali ah.\nMd. Ducaysane waxaa uu tilmaamay in badbaadinta raggaasi ay gacan weyn ka geysteen odayaasha dhaqanka ee ku sugnaa goobaha lagu haystey oo kala ahaa Ceel-dhanaan & Garacad ee gobolka Mudug.\nWaxaa uu intaas ku daray in ay jiraan 5 bad-maax oo ay weli afduub u haystaan burcad badeeddu, halka 6 kalena ay geeriyoodeen intii ay burcad badeedu afduubka u haysteen.\n14-ka bad-maax, oo ay afduub u haysteen koox burcad badeed Somali ah in ka badan sannad, ayaa hadda ku sugan Garowe iyaga oo bed qaba, lagu wareejiyey hay’adaha samafalka, loona gudbin doono Nairobi oo deetana lagu wareejin doono safaarada dalka Thailand.\nBadbaadinta 14-ka bad-maax ayaa qayb ka ah barnaamijka la-dagaalanka burcad badeeda ee ay Puntland kula dagaalamayso kooxaha burcad badeeda ah ee ka ugaadha xeebaha Somaliya.\nCabid Xasan Awoowe,


KISMAAYO, Soomaaliya - Madaxwaynaha Jubbaland, Axmed Madoobe ayaa degaanada maamulkiisa waxa uu kaga dhawaaqey guluf balaaran oo ka dhan ah dagalaamayaasha Al-Shabaab ee ku sugan degaanada hoosyimaada maamulkiisa.\nAxmed Madoobe oo Arbcadii booqdey tuulada Baar-sanguuni ee duleedka Kismaayo, ayaa ku nuux-nuux sadey in ciidamada maamulkiisa loo baahan yahay in si deg deg ah uga saraan Shabaab meelaha ay haatan maamulaan.\nCiidamada AMISOM ayaa cod dheer ku qeexay inay muhiim tahay inay qaataan doorkooda olalaha ka dhanka kooxda xiriirka la leh Al-Qaacidda, taaso uu kuu qirey inay wali halis ku tahay amniga dalka.\nDowladda Federaalka ayaa ku dhaliiley inay ka gaabisey doorkeeda, isaga oo ku tartarsiiyey madaxda dowladda inay qaataan kaalintooda hogaamineed, ayna howlgal geliyaan ciidamada.\n"Ciidanku ma ahan inuu iska fadhiyo. Dowlada waxaan kula heshiiney in sida ugu dhaqsiyaha badan loo bilaabo duulaanka ka dhanka ah Al-Shabaab, taasi oo aanan dhicin," ayuu yiri Axmed Madoobe.\nMadaxwaynaha Jubbaland ayaa tilmaamay in dowlad goboleedkiisu saluugsan yahay qorshaha amniga xukuumadda, isaga oo soo hadal-qaadey dhacdooyinkii ugu dambeeyay Muqdisho ka dhacay.\n"Difaaca ugu wanaagsan waa weerar, waa qaacido ciidan. Marka ciidanku waa in la howlgeliyaan ma ahan inay iska fadhiyaa magaalada oo aan maalin kasta maqalno qofbaa Muqdisho lagu diley," ayuu xusey.\nDhawaqaan culus ee kasoo yeeray Axmed Madoobe ayaa kusoo beegmaya xili cilaaqaadka udhaxeeya maamulkiisa iyo dowlada uu yahay, uuna ku dhawaaqey inuu hakiyey wadashaqayntii kala dhaxeysay xukuumadda.\nMaamulka Axmed Madoobe ayaa lagu dhaliilay wax-qabad la'aan iyo gaabis dhanka amniga...


XOG: Madaxweyne Xasan Sh oo diiday Cali Maxamed Geedi iyo xulufadiisa - Caasimada Online\nHome Warar XOG: Madaxweyne Xasan Sh oo diiday Cali Maxamed Geedi iyo xulufadiisa\nXOG: Madaxweyne Xasan Sh oo diiday Cali Maxamed Geedi iyo xulufadiisa\nNairobi (Caasimada Online) – Madaxweynaha Somalia Xasan Sheekh Maxamuud, ayaa diiday isku day la doonayey in lagu kullansiiyo isaga iyo siyaasiyiin mucaarad ah oo ku sugan magaalada Nairobi, Caasimada Online ayaa sidaas ogaatay.\nIlo-Xog ogaal ah, ayaa Caasimada Online u xaqiijiyey inuu jiray isku day fashilmay oo ganacsatada Nairobi ay sameeyeen intii madaxweynaha uu ku sugnaa magaaladaas maalmihii tagay, si isaga iyo xubnaha mucaaradka ah ee jooga halkaas ay u wada hadlaan.\nXubnaha kooxda qas-wadayaasha Nairobi ee uu ka mid yahiin Cali Maxamed Geedi iyo Caasha Axmed Cabdalla, ayaa dhankooda ogolaaday inay la kulmaan madaxweynaha, balse madaxweynaha ayaa la sheegay inuu diiday.\nGanacsatada isku daygan sameysay, ayaa doonayey in la dhameeyo khilaafyada jira,si loo yareeyo mucaaradka dowladda, sida ay xubno ka mid ah u sheegeen Caasimada Online.\nSida xogta aan ku helnay, madaxweynaha waxa uu sheegay inuusan diyaar u ahayn la hadalka xubno doonaya bur-burinta qarannimada Soomaaliyeed, oo dhinacyo kale ay ku adeeganayaan.\n“Madaxweynaha wuxuu inoo sheegay inuusan diidaneyn in la mucaarado, haddii ay tahay mid wax lagu dhisayo, hase yeeshee in kooxda Geedi ay qaran dumis yihiin” ayuu yiri mid ka mid ah xubnihii isku daygan sameeyey, oo inaga codsaday inaan la magacaabin.\nCali Maxamed Geedi, ayaa dhowaanahan bixinayey wareysiyo is-daba joog ah oo uu si aad ah ugu weeraray dowladda iyo gaar ahaan shaqsiyadda madaxweynaha.


XOG: Ciidamo Itoobiyan ah oo la wareegay amniga Qoor Qoor Maxay tahay sababtu? - HOBYOMEDIA\nHome WARARKA GALMUDUG XOG: Ciidamo Itoobiyan ah oo la wareegay amniga Qoor Qoor Maxay tahay...\nXOG: Ciidamo Itoobiyan ah oo la wareegay amniga Qoor Qoor Maxay tahay sababtu?\nCiidamada Itoobiya ee qeybta ka ah howlgalka AMISOM kuna sugan magaalada Dhuusamareeb ee xarunta Maamulka Galmudug ayaa si rasmi ah ula wareegay amniga madaxweynaha cusub ee Dowlad goboleedka Galmudug Axmed Cabdi Kaariye Qoor Qoor.\nMadaxweyne Farmaajo ayaa amar ku bixiyay in si adag loo ilaaliyo amniga madaxweynaha cusub ee Galmudug,maadama khalalaaso siyaasadeed wali ka taagan Galmudug oo ay jiraan Beelo iyo shaqsiyaad wali tabasho qaba.\nSaraakiisha ciidanka Itoobiya ayaa xalay Hooyga uu ka degan yahay magaalada Dhuusamareeb kula kulmay Mr. Qoor Qoor una sheegay in hadda wixii ka dambeeyay amnigiisa ay sugi doonaan ciidanka Itoobiya ee qeybta ka ah howlgalka Midowga Afrika ee AMISOM.\nCiidanka Itoobiya ayaa durba la wareegay amniga guud ahaan guriga uu magaalada ka degan yahay madaxweynaha cusub ee Galmudug,waxaana cabsi ka jirta in Ahlu suna magaalada ka sameeyaan falal lidi ku ah amniga.\nPrevious articleDaawo bananbax lagu tagerayo madayweynaha dowlada ay wadato oo ka dhacay galkacyo cadado iyo….\nNext articleAkhriso Qoor Qoor oo Qorshe cusub u dejiyay soo xera gelinta Xaaf & Ahlu suna


XOG: 10 katirsan ciidanka Puntland oo xabsiga loo taxaabay iyo sababta.\nJune 9, 2021 Xuseen 4\nPuntlandtimes (Garoowe)-Maalmo kahor waxaa duleedka Bari ee magaalada Garoowe laga soo qaaday meydka AUN nin Doctor ahaa oo siweyn looga yaqaaney gobolka Nugaal gaar ahaan magaalada caasimadda ah.\nMeydka marxuumka ayaa la geliyey tallaagad kadib markii la waayey cid uu ku cadyahay kiiska dilkiisa inkastoo laba maalmood kadib lagu xabaalay qabuuraha Khayrseexay ee kuyaal duleedka magaalada Garoowe sida ehelkiisu u xaqiijiyeen Puntlandtimes.\nTaliyaha qaybta booliska gobolka Nugaal Gaashaanle Sare Maxamed Aadan Jaamac oo arrintaan wax laga waydiiyey ayaa waxa uu sheegay in kiiskaasi ay weli baaritaan ku hayaan, loona xiray askar dowladda katirsan iyo dad shacab ah.\nWaxa uu sheegay in xabsiga la dhigay 10 katirsan ciidanka dowladda iyo 9 dhalinyaro ah oo baastoolado ku hubaysan ayna wada socdeen marxuumka la diley baaritaan kadibna ay soo bandhigi doonaan xogtiisa sida uu hadalka u dhigay.\n“Waxaan kiiskaan xirnay 10 askari oo howlgal kujirey oo ka soo duldhacay dhalinyaro qaylinaysa oo rasaas ridaya, waxaana dhexmartay is rasaasayn iyadoona ay ciidanka iyo 9 dhalinyaro ah oo marxuumka la socotey isku tuurtuureen arrinta kadibna dhammaan xabsiga loo taxaabay” ayuu yiri taliyuhu.\nGaroowe Shabaab baa Ku jidhaa\nWaa la wada Ogyahay hala Soo qabto ama halagu Kala dareero aaran Jaan baa wado filinka\nWaxaan waamaxay? Askartu hadday khaldanaayeen in laxiro waa war lagartay,, haddii laga khaldanaase xiriddoodu waa mid dhaawacaysa isku kalsoonida iuo dhiiranaanta ciidanka dawladda! Puntland waxay tiri askarigii isagoo noo qoran oo shaqaynaya khalaf wax u’dila qabiil looma qabsan karo, magtana dawladdaa bixinaysa, iyadoo saas ay’tahay in askartii iyo raggii ay isku dhaceen xabsi laysugu keeno wax macquul ah ma’ahwlan! Ciidanku middeeda kale waa.inuu xabsi gooni ah leeyahay haddii laga fursan waayo xiriddooda inta baaritaanku socdo!\nWaxaan waamaxay? Askartu hadday khaldanaayeen in laxiro waa war lagartay,, haddii laga khaldanaase xiriddoodu waa mid dhaawacaysa isku kalsoonida iulyo dhiiranaanta ciidanka dawladda! Puntland waxay tiri askarigii isagoo noo qoran oo shaqaynaya khalad wax u’dila qabiil looma qabsan karo, magtana dawladdaa bixinaysa, iyadoo saas ay’tahay in askartii iyo raggii ay isku dhaceen xabsi laysugu keeno wax macquul ah ma’ahan! Ciidanku middeeda kale waa inuu xabsi gooni ah leeyahay haddii laga fursan waayo xiriddooda inta baaritaanku socdo!\nkan weriyaha see wax u sheegayaa war ama dadka si fiican oo xadaarad leh ugu waran ama naga aamus


Maraykanka oo oggolaaday in qaxootiga soo galaan dalkooda -\nHome News Maraykanka oo oggolaaday in qaxootiga soo galaan dalkooda\nMaraykanka oo oggolaaday in qaxootiga soo galaan dalkooda\nMaamulka madaxweyne Biden ayaa sheegay inuu billaabaya in si tartiib tartiib ah ay Mareykanka u soo galaan kumannaan qof oo magangalyo doon ah oo haatan ku xayiran dalka Mexico.\nWaxa uu sheegay in laga billaabo usbuuca soo socda uu ka hawlgali doono codsiga 25,000 oo qof oo dacwaddooda magangelyo doonka ay haatan diyaarka tahay.\nDadka magangelyo doonka ahi ayaa marka hore waxaa laga rabaa inay isa soo diiwaan geliyaan oo ay soo maraan baaritaanka cudurka Covid-19, ka hor inta aan loo ogolaan in ay ka soo tallaabaan xudduudda.\nTallaabadan ayaa lagu doonayaa in lagu laalo siyaasadihii sida weyn loo dhaliili jiray ee madaxweynihii hore ee dalkaasi Donald Trump.\nTrump ayaa sanadkii 2019 meel-mariyay sharci dadka megengalyo doonka ahi ka hor istaagayo in ay soo galaan gudaha dalka Mareykanka.\nSharcigan ayaa dhigayay in muhaajiriinta magangelyo doonka ahi ee ka soo tallaabaya dhanka xudduudda koonfureed ay ku sii hakadaan Mexico, inta dacwaddooda ay go’aan ka gaarayaan maxkamadaha arrimaha socdaalka ee Mareykanka.\nBalse maalintiisii ugu horreysay ee uu xafiiska la wareegay ayaa madaxweyne Joe Biden wuxuu laalay sharcigaasi.\nMasuuliyiinta Mareykanka ayaa sheegaya in dadka magangelyo doonka ahi loo ogolaan doono in ay gudaha u galaan Mareykanka balse ay tahay in marka loo baahdo ay yimaadaan maxkamadaha ku yaal magaalooyinka ay ku wajahan yihiin.\nMagaalooyinka xadka ku yaal ee ay ku xayiran yihiin dadka muhaajiriinta ahi ayaa waxaa haatan ka jira falal dambiyeedyo baahsan.\nWaxaana sanadkii la soo dhaafay, hay’adda samafalka ee Human Rights First ay sheegtay in “qoysaska la soo celiyay, carruurta iyo dadka waaweyn la geynayo xeryo ay ka jirto xaalado aad u halis ah oo dad badan ay ku wajaheen afduub, weerar, tacaddi galmo, hanjabaad iyo dhaibaato\nPrevious articleWararkii ugu dambeeyay qarax ka dhacay Muqdisho\nNext articleBooliska oo ka warbixiyay qarax saaka ka dhacay Muqdisho


Askarta Puntland ma waxey noqdeen looma ooyaan?\nFarriin ku socota maamulka iyo dadweynaha reer Puntland\nMarka hore mahad idilkeed waxa iska leh Allaah, naxariis iyo nabadgelyana rasuulkeenii ayeey korkiisa ahaatay. Kadib akhristayaasha sharafta lahow iga gudooma salaanta qiimaha baddan ee Islaamka (A.C.W).\nIntaas kadib muddo haatan laga joogo labo sano waxeynu ka aqrinaynay boggaga wax lagu soo qoro ee Soomaalida, in saddex muwaadin oo u dhashay Puntland kana mid ahaa askarta daraawiishta laga qabsaday xeebaha puntland, loona kaxeystaya dalkaas Thailand, ayna illaa iyo hadda ku xiran yihiin xabsiyada Thailand. Haddaba waxa isweydiin leh, maamulka cadde Muuse Miyuusan arintaas ka warqabin, mise dan kama laha, mise waan waan ayaa u socota mise wararka ay qorayaan Boggaga Soomaalida ayaan waxba ka jirin. Su’aalahaas ayaa wanaagsanaan laheyd in laga soo jawaabo.\nAskartan oo sida la sheegayo ka mid ahaan jiray ciidamada ilaaliya Xeebaha Puntland, ayaanan maqal cid warkooda ku jirta ama xil iska saareysa, taasoo ku tuseysa in aanan dan laga laheyn muwaadinka Soomaaliyeed ee u kacay inuu difaaco ciidiisa, haba ugu daraadeen kuwa isku sheegaya maamulka Puntland. Waxaan maqli jiray Askariga Soomaaliyeed qiimihiisu waa intuu dhaqdhaqaaaqayo, oo hadduu mar dhaawacmo ama dhinto ma jiraan cid danboo isweydiinaysaa. Way dhici jirtay waagii ay jirtay dowlad dhexe oo xoog leh, in waxoogaa uu qadarin iska lahaa Askariga Soomaaliyeed, laakiin maanta ma jirto cid u doodeysa.\nDunidan aynu ku noolnahay, gaar ahaan waddamadan reer galbeedka, iska daa Askari ama shaqsi ay howl u dirsadeen, xitaa kuwooda iska dalxiisaya, oo laga yaabee inay danbiyo ka galaan waddamada ay u dalxiiska tageen, haddii la xiro, ma maleyn kartid guuxa iyo qeylada is qabsaneysa, taasoo lagu qasbayo waddanki, xirtay inuu kusoo daayo 24 saacadood gudahooda. Taas waxa kaaga cad in shaqsigaa u dhashay waddamada kale in laga sareysiisyay cid walba, halka kan Soomaaliga ah uu noqday looma ooyaan. Haddii wiilashan laga qabsan lahaa waddamo kale ama meel uusan maamulku shaqo ku laheyn, waxeynu oran laheyn waxey la mid yihiin Soomaalidaa kale ee daafaha adduunyada isaga baab’aya. Laakiin deegaankaagi halaga kaxeysto, hana ka hadlin runtii wax ay dhegaha caafimaadka qaba ay maqli karaan maaha.\nWey dhici kartaa in uu maamulku xiriiro la sameeyo dowladda Thailand oo laxiriirta arimaha wiilashan, laakiin aynaan annagu ka warqabin. Haddii ay taasi jirto waxeynu idiin leenahay naga raali ahaada, laakiin naga soo qanciya oo nala soo socodsiiya halka xaal uu marayo. Haddii ayan jirin wax xiriir ah oo lala sameeyay, waxaan si naxariis leh uga codsaneynaa Maamulka Puntland, oo uu garwadeenka ka yahay Madaxweyne Cadde Muuse in arintaasi guddi gaar ah loo saaro, oo la xiriira dowladda Thailand. Runtii maaha arin indhaha laga qabsan karo, maaha arin uu shaqsi damiir leh iska indho tiri karo, maaha wax qalbiga uu jecleysayao. Weliba sida lagu soo waramayo ragga mid ka mid ah waa dhaawac culus, oo xabsiga ayaa lagu jir dilay, mid kale maskaxiyan ayuu u xanuunsaday.\nWar aaway hay’adihi isku magacaabi jiray Xuquuqul insaan ee ka jiray Puntland, aaway wax garadkii aaway aqoonayahnadii, aaway eheladiii wiilashan, aaway cuqaashi, isimadii, iyo in alla inta damiirku u ehelka aheyd ee ku nool puntland. War arintaan yaan la yareysan, runtii waa arin sumcad xun ka tegeysa.\nWaxaan qoraalkeyga kusoo afjarayaa arintaan si wadajir ah haloogu istaago, oo maamulka puntland halagu saaro cadaadis sidii uu arintan wax uga qaban lahaa. Haddii arintan ay tahay mid aan wax ka jirin, iyadana halasoo cadeeyo si loola xisaabtamo boggaga warkan meesha ay ka keeneen. Arintan waxaan leeyahay haloo guntado oo wiilasheen arxan darada ku heysata Thailand halaga soo furdaamiyo. Wiilashana waxaan leeyahay sabra, oo Allaha ayaa Faraj kheyr leh idiin furi doona Inshaa’Allaah.\nCabdixakiim Jaamac Jooje.\nAragtida dadweynaha ee ku saabsan wiilasha ku xiran Thailand


Saameynta walwalka uu ku yeelanayo jidhkaaga\nHome Iskumaan Saameynta walwalka uu ku yeelanayo jidhkaaga\nWalwalka waa arrin dabiici ah oo ka dhalata falcelinta jidhka iyo maskaxda oo isu bedela khibrad nololeed. Qof kasta ayaa la kulmi kara arrin walwal iyo walbahaar leh.\nTalooyin kaa caawinaya ka hor tagista walwalka - Image Credit: UNSPLASH\nTusaale, haddii jaamka jidka aad gasho xilli aad ku degdegeysay shir muhiim ah, oo saacadda aad eegeyso markasta, waxay kugu abuureysaa walwal weyn.\nQeybta madaxaaga ee loo garanayo hypothalamus – oo ah anteeno yar oo maskaxda ku taalla – ayaa go’aan ku gaarta in farriimahaas ay soo dirto. Waxay soo racineysaa hoormoonnada walwalka keena.\nWaa hoormoonnada keena ama kiciya qeybta jidhkaaga ee bixiya jawaabta ah “dagaallan ama carar”. Wadnaha ayaa aad u garaaca, neeftaadana waxay noqoneysaa boobsii saa’id ah, murqahana waxa diyaar u noqonayaan falcelin ama ficil.\nArrintaas waa mid u qaabeysan habka difaacidda jidhkaaga ee xaaladaha degdegga ah, waxayna kuu diyaarineysaa in si dhaqso ah aad u falceliso.\nBalse marka jawaabta ka dhalatay walwalka ay soo noqnoqto, maalin kasta, waxay halis weyn gelineysaa caafimaadkaaga.\nArrimaha maalinlaha ah sida shaqada iyo qoyska iyo illaa xaaladaha nololeed ee kale sida cudurada, colaadda iyo geerida, dhammaan waxay keenaan walwal. Walwalka degdegga ah ee xaaladaha qaar ee kooban, wuxuu u wanaagsan yahay caafimaadkaaga.\nWuxuu mararkaas oo kale kaa caawin karaa in aad la tacaasho dhibaato halis ah. Balse haddii uu soo noqnoqdo, heerkiisana uu sare u sii kaco, markaa wuu ka gudbay xaalad degdeg ah oo is badbaadin ah. Halisna wuxuu ku yahay caafimaadkaaga.\nWalwalka cudurka ama xanuunka noqda, wuxuu sababi karaa astaamahan:\nWalaac iyo walbahaar\nNiyad-jab iyo quluw\nNeerfayaasha Dhexe iyo hannaanka hoormoonnada\nHannaanka dhexe ee neerfayaasha (CNS) waa qeybta “dagaalka ama baxsashada” keenta. Maskaxda gudaheeda, qeybta hypothalamus waxay heleysaa farriinta, waxayna qanjidhada Andrenal-ka u sheegeysaa in ay soo saaraan hoormoonnada walwalka ah.\nHoormoonnadaas waxay dib u kiciyaan wadne garaaca, waxayna dhiig dheeraad ah u diraan qeybaha jidhka ee muhiimka ah marka ay jiraan xaalado degdeg ah, sida murqaha, wadnaha naftiisa iyo qeybaha kale ee jidhka.\nMarka cabsida iyo walwalka ay baxaan, anteennada yar ee hypothalamus waxay dhammaan qeybaha jidhka u sheegeysaa in xaaladdii caadiga ahayd ay ku noqdaan. Balse haddii walwalka uu sii socdo, jawaabta iyo falcelinta sidooda ayey u sii wadanayaan shaqada.\nWalwalka noocan waxaa sidoo kale sababa arrimo la xiriira dhaqanka iyo dabeecadda, sida cuntada oo la iska badiyo, ama wax cunid la’aanta, balwadda iyo maandooriyaha iyo in qofka uu ka dhex baxo bulshada.\nHannaanka neefsashada iyo wadnaha\nHoormoonnada walwalka waxay saameeyaan hannaanka neefsiga iyo wadne-garaaca. Xilliga walwalka ama cabsida, neeftaada way badataa, ujeedadana waa in awood oxygen ah ay siiso dhiigga.\nHaddii qofka uu qabo xanuunada saameeya neef-mareenka sida Asthma ama Emphysema, walwalka iyo cabsida waxay u keeni karaan in neefta ay ku dhegto.\nXilliyada uu jidhkaaga bixinayo walwalka aadka u yar, sidoo kale wadnaha aad ayuu u garaacaa. Hoormoonnada walwalka waxay sababaan in halbowlayaasha dhiigga ay celiyaan dhiig badan oo aada dhanka murqaha, si ay awood ay ku dhaqdhaqaaqaan ama ficil ku sameeyaan u yeeshaan.\nBalse taa waxay sare u qaataa heerka dhiig-karka. Natiijada ka dhalata waxay noqoneysaa in walwalka iyo cabsida badan ay sababaan in wadnaha uu muddo dheer qabto shaqo aad u badan.\nMarkasta oo heerka dhiiggaaga uu sare u kaco, waxaa sii badanaya halista aad ugu jirto wadne-xanuun ama dhinac qalal (stroke).\nHannaanka Dheef-shiidka ee caloosha\nMarka aad walwalsan tahay, jirkaaga wuxuu soo saarayaa sokor dheeraad ah, si uu awoodda ama tamarta u kordhiyo. Balse marka walwalkaagu ka hooseeyo heerkii la rabay, jirka ma soo saari karo sokor dheeraad ah.\nHaddaba walwalka iyo cabsida waxay sare u qaadi karaan in nooca labaad ee xanuunka sokorta ama macaanka uu kugu dhaco.\nDegdegga hoormoonnada, neef-tuurka, iyo wadna garaaca oo kordha, waxay sidoo kale dhib u geysan karaan hannaanka dheef-shiidka.\nWaxay u badan tahay in wadne-xanuun ama lab-jeex iyo lab-hur – oo waxay soo celineysaa aashidka ka buuxa caloosha. Laakiin walwalka ma sababo Gaaska caloosha (ulcers), balse wuxuu sare u qaadi karaan halista keeni karta, wuxuuna kicin karaa midka horey caloosha ugu jiray.\nSidoo kale, walwalka wuxuu saameyn karaa qaabka ay cuntada ugu dhex wareeganeysa jirkaaga, waxaana ka dhalan karo shuban ama calool-istaag iyo dibiro.\nWaxaa kale oo uu walwalka sababi karaa lalabo, matag iyo calool xanuun.\nMurqaha way kacaan si ay isaga difaacaan dhaawac ama dhibaato, xilliga uu walwalka ku hayo. Marka aad caadi noqoto, iyagana way degaan, balse haddii walwalka uu joogte noqdo, waxaa suuragal ah in murqahaaga aysan helin xilli nasasho.\nMurqaha taagan ee adag waxay sababaan xanuunka madaxa, dhabarka iyo garbaha – iyo mararka qaar jirka oo dhan.\n[td_smart_list_end]Haddii aad sidaa ku socoto, waxaad la kulmi kartaa caafimaad darro joogto ah oo sababa in aad joojiso jimicsiga, aadna u adeegsato dawooyiinka xanuunka dejiya.\nHannaanka difaaca jirka\nWalwalka wuxuu kiciyaa hannaanka difaaca jidhka, taas oo dheeraad ku noqon karta xilliga xaaladaha degdegga ah.\nKicitaankaas waxaa laga yaabaa in uu kaa caawiyo ka hortagga caabuqyada iyo daweynta degdegga ah ee dhaawacyada.\nBalse haddii ay joogto noqoto, hoormoonnada walwalka waxay daciifinayaan hannaanka difaaca, waxayna hoos u dhigayaan sida jirkaaga uu isaga celiyo weerarrada bannaanka uga yimaada.\nDadka qaba xanuunka walwalka, aad ayey ugu nugul yihiin cudurrada faafa sida hergebka iyo qandhooyiinka iyo sidoo kale caabuqyada qaar.\nWalwalka wuxuu sidoo kale sababi karaa in waqti dheer ay kugu qaadato in aad ka caafimaaddo xanuunnada ama dhaawacyada.\nPrevious article9-kan faa’iido ayaad ka heleysaa haddii ukun aad ku quraacato\nNext article10 qaab oo aad isaga celin karto fikirka guuxa ah ee maskaxda\n7 cunto oo sabab u noqon kara wadne-xanuunka loo dhinto\nSida aad uga hortagi karto inuu kugu dhaco cudurka Sokorowga\nCuntooyiinka halista ku ah Kelyaha haddana aan laga maarmin


Kooxda Liverpool oo guul muhiim ah ka gaartay Kooxda Southampton misane la wareegatay hogaanka horyaalka+Sawiro – Gool FM\nKooxda Liverpool oo guul muhiim ah ka gaartay Kooxda Southampton misane la wareegatay hogaanka horyaalka+Sawiro\n( Premier League ) 5 Abriil 2019 Kooxda Liverpool ayaa guul muhiim aheyd ka gaartay Kooxda Southampton kulan ka tirsanaa horyaalka Premier League , natiijada ciyaarta ayaana ku dhamaatay 3-1 oo ay guushu ku raacday kooxda Liverpool.\nKulan ciyaareedka qeebtiisa koowaad ayaa lagu kala maray bar-baro 1-1 , ciyaartoyda labada dhinac ayaana soo bandhigay ciyaar aad u qurux badan .\nGoolka waxaa la hormaray Kooxda Southampton waxaana u dhaliyey weerarkooda Long daqiiqadii 9-aad ee ciyaarta kaddib caawin uu ka helay Hojbjerg.\nLiverpool oo xaalada ay ku xuntahay ayaa ugu dambeen heshay goolka bareejada daqiiqadii 36-aad waxaana goolkaas u dhaliyey Keita kaddib caawin uu ka helay Alexander-Arnold.\nQeebtii koowaad ee kulanka ayaa lagu kala maray 1-1 , nasiino kaddib waxaa dib loo anba qaaday qeebtii dambe ee ciyaarta oo aheyd mid aad u xiiso badan .\nLiverpool ayaa dadaal weyn ku bixisay sidii ay ku heli laheed goolka guusha ee ciyaarta waxaana goolkaas u dhaliyey laacibkooda reee Masar ee Mohamed Salah daqiiqadii 81-aad ee ciyaarta , natiijada ciyaarta ayaana noqotay 2-1.\nSouthampton waxaa la soo darsay niyad jab xoogan kaddib markii laga dhaliyey goolkii sedexaad ee ciyaarta daqiiqadii 86-aad ee ciyaarta waxaana goolkaas dhaliyey Henderson waxaana caawinteeda lahaa Firmino .\nUgu dambeen kulan ciyaareedka ayaa ku soo dhamaaday 3-1 oo ay guushu ku raacday kooxda Liverpool oo dib ugu soo laabatay hogaanka horyaalka .\nManchester United oo mid ka mid ah difaacyadeeda u isticmaalaysa sidii ay u soo qaadan lahayd Raphael Varane\nHORDHAC : Barcelona VS Atletico Madrid ? Xogta kulanka iyo xaqiiqooyinka laga diwaan giliyey ciyaarta .


SAWIRRO XUL AH: Kooxda Horseed oo si weyn isugu diyaarineysa horyaalka kubadda gacanta Soomaaliya – Gool FM\nSAWIRRO XUL AH: Kooxda Horseed oo si weyn isugu diyaarineysa horyaalka kubadda gacanta Soomaaliya\n(Muqdisho) 28 Nof 2017.Kooxda Horseed ayaa si xoogan isugu diyaarineysa horyaalka kubadda gacanta kaa soo bisha soo aadan ka furmi doono garoonka Wiish.\nNaadiga lagu naaneyso Cawa iyo Maalin ayaa tababar subax iyo galab ugu diyaar garoobeysa horyaalka, waxaana ay ku sameeyaan garoonka Wiish iyo si la mid ah xarunta degmada Boondheere.\nMacallin C/laahi Gaaari oo ah tababaraha kooxda Horseed ee kubadda gacanta ayaa sheegay in naadiga ay dib u dhis ballaanran isku sameysay ayna la soo wareegtay xiddigo kala duwan waa sidoo hadalka u dhigayee.\n“Tababarka naadiga waxa uu ka kooban yahay laba qeybood,waxaana ku sameynaa garooomada Wiish iyo Boondheere Waxaan rajeyneenaa in aan ku guuleysano horyaalka billaaban doono ayuu yiri macallin C/laahi Gaari.\nSidoo kale kabtanka Horseed Maxamed C/laahi Saab ayaa isna aaminsan in diyaar garoowga kooxda ay u sahli karto horyaalka kubadda gacanta.\nC/risaaq Daahir Calasoow oo ah kabtan ku xugeenka kooxda Militariga ayaa isna dhankiisa waxa uu soo dhaweeyay saxiixyada cusub ee naadiga , wuxuuna hoosta ka xariiqay in xiddigahan ay ka mid yihiin ciyaartooyda ugu tayada fiican xiddigaha ka ciyaara horyaalka kubadda gacanta.\nGeesta kale Xuseen Cismaan oo loo yaqaano bas baas kana mid ah saxiixyada cusub ee kooxda ayaa sheegay in uu ku faraxsan yahay ku biirista naadiga Horseed, isagoo horay ugu tirsanaa kooxda Nationlink.\nHorseed ayaa galabta saxaafadda u soo bandhigtay xiddigo kala duwan oo uu qeyb ka yahay kubad qeybiyihii ugu fiicnaa ciyaarihii degmooyinka kana tirsanaa Warta Nabadda Daadi Aweys Daada iyo xiddigaha kale ee Cumar Shire, Xuseen Cismaan Dhuxuloow iyo C/Fitaax Taliyoow.\nRoberto Carlos oo Daaha ka rogay sidii uu ku dhaliyay GOOLKII ay xitaa ku wareereen Khubarada Fiisikiska/ Physics!!!!


Oraahdii aheyd qofkii dadaala wuu gaaraa, dad taariikhdooda ku dayasho mudan… – Hagaag.com\nOraahdii aheyd qofkii dadaala wuu gaaraa, dad taariikhdooda ku dayasho mudan…\nPosted on 16 Seteembar 2018 by Admin in Lifestyle // 0 Comments\nElon Musk waxaa loo arkaa mid ka mid ah astaanta technology-ada ganacsiga ee ugu muhimsan ee adduunka oo dhan, waa aasaasaha shirkadaha ” Tesla” iyo “Space X”, waxaa laga yaabaa magacyada ugu caansan ee dunida oo gaaray guusha technology-yada markii la eego qeybaha tamarta, aerospace iyo gaadiidka.\nMusk ayaa ku biiray jaamacada Pennsylvania wuxuuna ka qaatay shahaadada bachelor-ka ee physics kadibna wuxuu hal sano dhigtay dugsiga Wharton ee ganacsiga “Business” iyadana wuxuu ka qaatay shahaadada bachelor-ka ee dhaqaalaha.\nSanadkii 1995-kii asaga oo da’diisuna aheyd 24, Musk wuxuu go’aansaday in uu u guuro California si uu u bilaabo daraasaddiisa darajada Doctorate ee cilmiga physics-ka ee jaamacada Stanford, labo maalmood kadib wuxuu isaga tagay jaamacadii iyo shahaadada Ph.D, wuxuu ka mid noqday dadka u ordayay in ay fuliyaan mashaaric tijaabo ah oo ku xiran Internet-ka, kaasi oo waqtigaasi uu korayey bartamihii 90da.\nWuxuu bilaabay shirkadiisii ugu horeysay ee barnaamijyada ee “Compaq” iyadoo markii dambe sanadkii 1999 lagu iibiyey 307 million oo dollar, waxaa ku soo aaday 20 million oo dollar, kadibna wuxuu u dhaqaaqay howlihiisii gaarka ah ee ku soo caan baxay, wuxuuna ka mid noqday hogaamiyayaasha ganacsiga farsamada iyo warshadaha aduunka oo dhan sidoo kale uguna taajirsan.\nSteve King .. Waxbaradu waxay kugu hogaamisaa cabsi\nMarka magaca “Stephen King” la sheego, waxaa markiiba madaxaaga ku soo dhacaaya suugaanta argagaxa leh. King waxaa loo arkaa mid ka mid ah qorayaasha buugagta naxdinta ama argagaxa leh ee ugu caansan dunida oo dhan, buugagta uu soo saaray ayaa la iibsaday in ka badan 350 milyan oo nuqul oo adduunka oo dhan, qaarkood ayaa loo bedelay film argagax oo guuleystay oo lagu soo bandhigay hoolalka shaneemooyinka, waxaana ka soo galay dakhli aad u weyn, waxaa ka soo galay lacag ka badan 700 milyan oo dollar.\nKing ayaa ka qalin jebiyey jaamacada Maine, wuxuuna qaatay shahaada Bachelor-ka ee luqada Ingriiska, waxay aheyd inuu horeyba shaqo ugu bilaabo laakin ma helin shaqo macallimnimo taasi ayaa ka dhigatay inuu goobo shaqo kale si uu isaga bixiyo masaruufkiisa.\nUgu dambeyntii, boqorkii argagaxa ayaa helay sanad kadib shaqo warshad wax lagu dhaqo magaalada Maine, taasi ayaa waxay ka caawisay inuu iska bixiyo deymaha iyo masrufkiisa, isla markaasina halkaasi wuxuu ka sii watay hiwaayadiisa qoritaanka sheekooyinka gaagaaban si uu u iibiyo, waxaa ka mid ah sheekada “graveyard shift” oo 20 sano kadib loo bedelay film aad loogu guuleystay.\nJeff Bezos .. inuu ka tago xirfad cajiib ah oo uu abuuro shirkad\nMaanta, Jeff Bezos waa qofka ugu qanisan inta dunida guudkeeda ku nool, iyada oo lagu qiyaasay hantidiisa 160 billion oo dollar oo laga sameeyey shirkada weyn ee “Amazon” oo noqotay mid ka mid ah shirkadaha caalamka ugu xoogga badan dhinacyo badan sida wax ku iibsiga electronic, inkasta oo shirkadu ay jirto oo keliya rubuc qarni oo ah 25 sano, waxay noqotay shirkadaha ugu guulaha badan, alifaad badan uguna sareysa, waxay adduunka oo dhan ku leedahay shaqaale aan ka yareyn tiradooda nus milyan qof.\nMarkii Jeff Bezos uu qaatay go’aanka ah in uu dhiso ” Amazon” 1994, oo xoolo aan badneyn geliyey, wuxuu ahaa go’aankii ugu adkaa ee uu qaato noloshiisa, markii uu ka baxay jaamacada Princeton wuxuu qaatay shahaadada jaamacada ee Cilmiga Computer-ka iyo Ingineeriyada korontada sanadkii 1987, Bezos ayaa noloshiisa shaqo isla markiiba ku guuleystay markuu qalin jebiyey, wuxuu dalab shaqo ka helay shirkadooyin sanadkii sideetameeyadii sida Intel iyo Bell Labs iyo kuwo kale.\nBezos ayaa shaqo ka bilaabay shirkada “Wall Street” kadibna wuxuu awooday inuu ka gaaro jaggooyinka hogaaminta sare ee shirkada asaga oo ka sameeyey dhaqaale fiican, laakin sidaasi ay tahay Bezos ayaa diiday inuu shaqadiisa sii wato, wuxuuna go’aansaday inuu furo shirkadiisa cusub ee “Amazon” sanadkii 1994, asaga oo markaasi jiray 30 sano, shirkadaasi ayaa markii dambe isu bedeshay shirkada ganacsiga ugu weyn ee digital-ka dunida oo dhan.


DHAGEYSO:Abaabul dagaal oo ka bilowday magaalada Afmadow. – The Voice of Northeastern Kenya\nDHAGEYSO:Abaabul dagaal oo ka bilowday magaalada Afmadow.\nStar FM January 8, 2019\nMadaxweynaha maamulka Jubaland iyo wafdi uu hogaaminayo oo gaaray magaalada Afmadow ee gobolka Jubada Hoose ayaa wuxuu halkaas ka bilaabay kulamo kala duwan oo looga arinsanayo sidoo laguq aadi lahaa guluf Dagaal oo ka dhan ah xooggaga AL-shababa ee deegaano gobolkaas ka mid ha ku sugan.\nAxmed Madoobe waxaa safarkiisa ku wehliyay xubno ka mid ah golihiisa wasiirad,xildhibaano iyo Taliyeyaal ciidan,wuxuun safarkiisu qayb ka yahay qorshe maalmihii la soo dhaafay magaalada Afmadow loogu daabulayay ciidamo dheeraad ah oo la doonayo inay qaadaan howlgalo balaadhan oo AL-shababa looga saarayo deegaano ka tirsan gobolka Jubada Hoose iyo guud ahaan gobolka jubada dhexe.\nMadaxweynaha Jubaland ayaa sheegay in sababta ugu weyn ee uu degmada Afmadow u tagay ay tahay sidii uu kulamo kala duwan ula qaadan lahaa waxgaradka iyo Saraakiisha amaanka ee halkaasi ku sugan.\nMadaxweynaha maamulka Jubaland Axmed Maxamed Islaam Madoobe ayaa maalmihii la soo dhaafay waday qorshe dagaal oo lagu doonayo in ururka AL-shabaab looga saaro gobolada Jubooyinka waxaana qaybaha kala duwan ee ciidanka Soomaaliya ee halkaas ku sugan la faray inay qaadaan guluf dagaal oo ka dhan ah xoogga dowlada diidan.\n← Dowlada Maraykanka oo faahfaahisay duqaymo ay ka fuliyeen Koonfurta Soomaaliya.\nMadaxa Bangiga Adduunka oo iscasilaya →


Dawarsiga (dhawrtaysiga) casriga ah! (WQ: Dr. Mubaarak Maxamed Daahir) - (HILLAAC.NET) THE BEST INDEPENDENT RELIABLE SOMALI NEWS\nDawarsiga (dhawrtaysiga) casriga ah! (WQ: Dr. Mubaarak Maxamed Daahir)\nSeptember 15, 2018 at 18:35 Dawarsiga (dhawrtaysiga) casriga ah! (WQ: Dr. Mubaarak Maxamed Daahir)2018-09-15T18:35:59+00:00 MAQAALLADA\nMaanta waxaan qallinka usoo qaatay inaan wax yar ka qoro oo aan idinla wadaago wax indhahayga soo jiitay oo aan in muddo ah u fiirsanahayey. Waa dadka waddanka ka dawarsada(qarafaysta/Dhawrtaysta) oo ay isoo jiidatay isbaddala ku dhaca qaababka dawarsiga dadka innala nool.\nDiinteenna islaamka iyo dhaqanka Somaliyeedba waxa uu aad u dhiiri galiyaa in laga war hayo oo la gacan qabto bulshadeena inta baahan(masakiinta) ah, ka war hayntaasi waxay keensataa filashada naxariista rabbi, arsaaqda oo barakawda iyo umada oo si wacan iskugu dhex noolaata.\nRasuulkeeni suubbanaa, Naxariis iyo nabad galiyo korkiisa ha ahaate, waxa uu innoo sheegay in aynu miskiinka caawino, faqiirka garab galno, agoonkana ka warhayno. Iyada oo ay taasi jirto hadana Nabigu NNKHA wuxuu inna faray in aynu shaqaysanno oo aynu cuno waxa aynu xoogsano, isla markaana waxa uu innaga reebay in qofka oo shaqaysan karayaa uu dawrasado ama baryootan dadka la dhex wareego.\nMarka laga tago dadkeenna inta baahan oo ay ku adagtahay in ay dawarsi u badheedhaan, waxa jira qawmiyado waddankeenna ku nool, oo ay u jeedada ay dalka u joogaanba tahay in qarafaystaan/dawarsadaan. Sidaa daraadeed, maalin walba waxa aad la kulmaysaa qaab cusub oo dawarsi ah oo qofka dawarsanayaa uu is leeyahay waxa aad ku helaysaa dhibirsanaanta qofka samafalaha ah.\nNoocyada dawarsiga ee aadka inoogu badan\nInta badan, waxa aan si faduuli ku jirto ula socdaa isla markaana aan u indha indheeyaa isbadallada ku dhaca qaababka dawarsiga ee dadka wadanka dhexdiisa ka dawarsada oo isticmaalafarsamooyin kala duwan oo aan tusaalayaal dhawr ka mida halkan idinkula wadaagi doono:\nDawarsiga Cuntada (cunto waydiisasho):\nWaaa nooca waydiisashada ugu badan oo meelaha soomalidu dagto aad loogu arko. Qof ayaa guriga kugu garaacaya ama ka hor dhawaaqaya oo ku waydiisanaya wax uu cuno, ama dumar baco cunto ku jirto gacanta ku sita ayaa guryaha iyo hodheelada so hor istaaga oo baahi cunto sheegta, kabacdi bacdaa ay wataan ayaa loo buuxi ama baco kale ayaa loogu ridaa, ). Badanaa wakhtiyada qureecda iyo qadada ayay u badan yihiin dawarsiga noocan oo kale. Badanaa waydasiga cuntada waxa ku lifaqaaqan codka oo loogu dhawaaqayo qaab qofka maqlaya wadnaha qabanaya kuna qasbaya in uu u gargaaro miskiikan dhawaaqaya.\nMudooyinkii ugu danbeeyay way soo yaraadeen amaaba waxaad arkaysaaa inay diidan yihiin in cunto la siiyo oo ay door bidayaaan in lacag loogu badalo.\nMasaajidadu waa goobaha ugu badan ee aad ku arkayso dad badan oo ka kacaya oo baahiyo kala duwan sheeganaya sida ( xanuun iyo daawo, caruur gaajaysan, kiro guri, sahay safar iyo qaar casho ii qaada leh). Inta masaajidka gudahooda ka kaca waxa ka badan kooxo qawmiyadaha innala dagan ah oo u badan caruur iyo dumar ah oo albaabada masaajidada laba laba ka fadhiya oo baahi badan sheeganaya. Labadaa qolo ee gudaha iyo dibada masaajidka ka dawrsanayaa waxa ay iskugu jiraan masaakiin duruuf iyo baahi hayso oo aamusi kari waayay oo walaalahaa muslimiinta ee masaajidka ku tukanaya ha idin caawiyaan is leh , iyo qolo kale oo u badan rag balwad leh oo baahi aan jirin sheeganaya ama qaar usoo shaqo tagay masaajidada.\nwaxaad arkaysaa dumar iyo caruur taagan suuqa dhexdiisa, gooladaha jaamka baabuurtu ku badanyihiin iyo meherada hortooda si ay baahidooda ugu sheegtaan dadka wadada maraya, inta badanna miskiinno guud mooyee aanay ka wada muuqan astaamo isku mid oo lagu dawarsado.\nDawarsiga casrigan ah\nMarka laga tago noocyada kala duwan ee dawarsiga ah ee fiirsashadu keenta, bari dhawayd waxa aan aad u arki jiray rag dhallinyaro ah oo min laba u socda oo midi indha la’yahay, inta badanna ka wax waydiisaga samayanayaa wuxuu ahaa ka indhaha la’, halka ka kale uu isagu hage yahay.\nRuntii, ta igu kaliftay inaan maqaalkan qoro, waa ta aan muddo badan u fiirsanayay, waana ta iisii xaqiijisay in maalinba nooc cusub oo dawarsi ahi soo bixi karo. Qaabkan cusub ee dawarsiga ahi waa rag dhalinyar u badan, ku labisan macaws cawlan iyo shaadh , ku dhutiyaya bir ka gaaban oo badankoodu ay gacanta bidix ku sitaan, xidhanna kabo caag ah. Raggaas curyaamiinta(laangadhayasha) ku matalaya waxa ay ku baahsanyihiin xaafadaha iyo suuqyada magaalada Hargaysa. Waxa ay ku hadlayaan Afsoomali adag, waxaanay iska shabahaan hadal yaraan iyo waydiin(sadaqo isii), tiradoodu ma yara hadana waxaad dareemaysaa inay qaybsadeen xaafadaha magaalada oo ka aad ku aragto Jigjiga yar kuma arkaysid New Hargeisa, ka suuqa dhexjoogaana uma gudbo Idaacada ama Calaamadaha. Waa nooc aan anigu u qaatay inay tahay tab (farsamo) casriyaysan oo dawarsi oo cusub, , balse inay ku hoos jiraan qorshe kale oo dahsoonna uu ka suurtoobaa.\nMuuqaalladan hoose, waxa aan u qaaday si ismoogganaan ah, anigoo ilaalinaya xurmada qofkana waan qariyay wajigiisa guud ahaan, anigoo muujinaya kaliya birtaa soo korodhay, ee noqon karta run ama been.\nHaddaba guntii iyo gabagabadii qoraalkan waxaan idin xasuusin lahaa shacab iyo dawladba, in dalkeenna baahidu ku sii kordhayso, isla markaana aanuqaadi karin masaakiin dawladaha jaarka looga soo dhoofiyo isaga oo ay buux dhaafsheen dad baahan oo abaaro, duufaano iyo sixir barar noloshoodii la dageen oo u dhashay dalkan, waana wax innooga baahan aragti dheeraad ah iyo qorshe fog.\nDr. Mubaarak Maxamed Daahir\n« Madaxweyne Farmaajo waa sidee caafimaadkiisa dhinaca Caqliga ?\nDhageyso: Khilaafkii Madaxda Hirshabeelle Oo Xal Horudhac Ah Laga Gaaray »


Home Wararka Faysal Ali Waraabe oo ka hadlay kalsooni kala noqoshadii maanta lagu sameeyay\nFaysal Ali Waraabe oo ka hadlay kalsooni kala noqoshadii maanta lagu sameeyay\nGolaha wakiillada Somaliland ayaa xeer ilaalinta ugu baaqay in guddoomiyaha xisbiga UCID ee Feysal Cali Waraabe lagu soo oogo eedeymo la xiiriira aflagaadeyn iyo kicin dadweyne.\nGolaha ayaa si gaar ah guddoomiye Feysal ugu eedeeyey inuu ku xadgudbay karaamada iyo maamuuska dastuuriga ah ee guddoomiyaha golaha wakiillada Bashe Maxamed faarax.\nSidoo kale guddida joogtada ah ee golaha wakiillada Somaliland ayaa sheegay inay kalsoonidii kala noqdeen Faysal Cali Waraabe.\nGuddoomiyaha Xisbiga UCID Feysal Cali Waraabe ayaa Idaacadda BBC-da u sheegay inay been abuur yihiin eedeemaha loo soo jeediyey.\nSidoo kale Feysal waxa uu sheegay in maanta Madaxweyne Muuse Biixi iyo hoggaanka seddaxda xisbi siyaasadeed ee Somaliland ay yeesheen kulan deg-deg ah, kaas oo looga arinsanayey go’aanka golaha wakiillada, isla markaana ay haatan ka war sugayaan Madaxweyne Biixi.


SomaliaReport: Dagaalada Muqdisho iyo Gedo: 9 Qof ku Dhinteen\nUgu yaraan sagaal baa ku dhimatay dagaalo ka kala dhacay magaalada Muqdisho iyo magaalo ka tirsan Gedo, waa sida ay saraakiishu warka u dhigayaan.\nShan ka mid ah dhimashada ayaa ka dacday Muqdisho ka dib dagaalo ay ciidamada dawladda ku meel gaadhka ah oo garabsanaya kuwa nabad ilaalinta afrikaanka ee loo yaqaan AMISOM ay weeraro ku qaadeen aagag dhanka waqooyi ee muqdisho ah oo ay ku sugan yihiin malayshiyada al-Shabaab.\nCiidamada dawladda iyo xoogagga al-Shabaab ayaa labada dhan kala sheegtay guulo ay ka gaadheen dagaal ka dhacay xaafadda Boondheere oo ku taal waqooyiga Muqdisho.\nAfhayeenka dhanka hawlgallada milatari ee al-Shabaab, Sheekh C/caziiz Muscab ayaa saxaafadda muqdisho ku yidhi “Waxaan dib isaga celinay weeraradii ay nagu so qaadeen ciidanka dawladda iyo kuwa AMISOM, in kasta oo ay waxyeelooyin dhankayaga ah jiraan”.\nAbaanduulaha ciidamada dwladda ku meel gaadhka ah, jeneraal C/kariin Yuusuf ayaa sheegay inay iyagu la wareegeen aagaggii lagu dagaalamay, wuxuuna ka gaabsaday inuu faahfaahin ka bixiyo dhimashada dhanka dawladda. Dagaalada oo wali socda dartood ayaynan suurogal u ahayn in faahfaahin laga bixiyo.\nWaxaa dhanka kale maalintii labaad galay dagaalada ka socda magaalada Busar ee gobolka Gedo halkaas oo ay afar ruux ku dhinteen. Xoogagga al-shabaab ayaa sheegtay inay u awood sheegteen ciidamada dawladda ku meel gaadhka ah oo isku dayay inay kala wareegaan Busar.\nDawladda iyo AMISOM ayaa guulo ka so hoyay dagaaladii dhawaa iyaga o meelo badan la wareegay muqdisho dhanka kalena magaalooyin muhiim ah oo ku yaala xudduudaha gacanta ku dhigay. Waxaa socda qorshihii lagula wareegi lahaa gobolka Gedo, Jubbada hoose iyo magaalada saldhigga u ah ururka al-Shabaab ee Kismaayo. Waxaase aan la hubin inay dawladda ku meel gaadhka ahi hayso awoodo Milatari oo ku filan si ay u hirgaliso qorshahaas.


Madaxweynaha Glamudug oo hortagay Guddiga joogtada ah ee Aqalka sare. | Somali National Television - sntv.so\nHome BENAADIR GALMUDUG Madaxweynaha Glamudug oo hortagay Guddiga joogtada ah ee Aqalka sare.\nMadaxweynaha Glamudug oo hortagay Guddiga joogtada ah ee Aqalka sare.\nMadaxweynaha Galmudud mudane Axmed Cabdi Kaariye (Qoorqoor) ayaa maanta hortagay Guddiga joogtada ah ee Golaha Aqalka sare BFS, kadib kulan gaar ah oo lagu casuumay Madaxweyne Qoorqoor.\nPrevious articleGermany oo qorsheynaya in uu magan galiyo qaxooti ku sugan Greece.\nNext articleAkhriso: Isku-aadka tartanka degmooyinka 2020-ka.


Qaniinyada Cayayaanka (Insect Bites)\nAuthor Topic: Qaniinyada Cayayaanka (Insect Bites) (Read 15373 times)\n« on: February 11, 2009, 09:53:51 PM »\nBararka qaniinyada cayayaanku waa jawaabta uu maqaarku ka bixiyo sunta ay maqaarka ku duraan cayayaanka kala duwani. Aad bey caadi ugu tahay carruurta qaarka u nugul.\nCayayaanada qaarkood ayaa waxay sameeyaan mid ama dhowr qaniinyo oo jirka ku reeba meelo cuncun leh ilaa iyo dhowr maalmood. Mararka qaarkood waxay noqdaan meelo biyo ku jiraan, khaas ahaan lugaha.\nHalkee ayey ku dhacdaa?\nBadanaa qaniinyada cayayaanku waxay ku dhacdaa meelaha muuqda halkaas oo cayayaanku uu ka heli karo maqaarka.\nMararka qaarkiis ayaa waxaa dhici karta qaniinyo koox cayayaan ah kuwaas oo ku xamaarta dharka hoostiisa.\nMararka qaarkood ilmuhu xasaasiya ama alerji ayuu u yeelan karaa marka uu cayayaan qaniino.\nKa dibna waxay yeeshaan meelo bararan oo u eg meel cayayaan ka qaniinay oo ka fog meeshii hore oo ilmaha lag qaniinay.\nTusaale ahaan, waxaa dhici karta qaniinyada cayayaan lug qaniino inay keento barar jirka iyo gacmaha ah.\nLaakiin tani way degtaa wakhti ka dib, laakiin waxaa laga yaabaa inay mar labaad soo kacdo haddii cayayaankii hore uu mar kale qaniino ilmaha.\nDhibta ugu weyn oo qaniinyada cayayaanku waa cucun. Kulaylkuna midaan waa kaga sii daraa. Ku qaboojinta meesha wax qaniineen mara qoyan ayaa laga yaabaa inay caawinto.\nCarruurta qaarkeed waxaa caawima lowshanka calamine lotion ama waxyaallaha kale oo qaboojiya maqaarka.\nMararka qaarkood waxaa la isticmaalaa kareemka hoos u dhiga xasaasiyada, laakiin waxay ku sababi karaan maqaarka xasaasiyad.\nHaddii furuuruc ku bilawdo meesha kareemka la mariyo, waa in si degdeg ah loo joojiyaa.\nMararaka qaarkood isticmaalida daawada hoos u dhigta xasaasiyada dhakhtarka ayaa kula taliya qoyska haddii cuncunku siyaado yahay habeenkiina uu ilmaha kicinayo.\nWaxay khatar u yihiin infakshanka bakteeriyada haddii qaniinyadu keento xoqida oo uu nabarku dusha kaco.\nWaxaa laga yaabaa markaas in la isticmaalo wax lagula dagaalo caabuqa si looga hortago infakshan.\nQaniinyada badankeed waxay degtaa dhowr berri ka dib.\nHaddii cuncunku sii socdo, ama nabara badani jiraan, waxaa laga yaabaa inay muhiim tahay in la raadiyo talo dhakhtar si loo xaqiijiyo in nabaradaani aanay ahayn kuwa ay keeneen wax kaleeto balse qaniinyada cayayaanka.\nCudurro ma keenaan?\nCayayaannada kala duwan ee dadka qaniino qaar badan ayaa bini'aadanka u soo gudbiyo cudurrada la is qaadsiiyo sida: Kaneecada "Mosquitos" Shilinta (Ticks), Boodada ama caarada (Mites), Dhiqlaha ama kutaanta (Bugs), Injirta (Lice) iyo Huunyada ama tagfida (Fleas).\nWaa cilmi gooni ah oo la barto mana ahan wax halkaan lagu soo koobi karo mid walbo cudurrada kala duwan ay keenaan iyo sida loo daaweeyaba, laakiin waxaan isku dayaynaa soona dhawaynaynaa qof walba oo si habaysan oo fudud qoraallo wacyi galin nooga soo diyaariyo.\nTusaale ahaan, shilinta waxay keentaa dhowr cudur oo ay ka mid yihiin:\n1- Lyme disease: cudurka ku dhaca maqaarka, lafaha iyo neerfaha oo wato qandho, daal iyo ifilo oo kale waxaana lagu daaweeyaa antibayootik.\n2- Rocky Mountain Spotted Fever: Cudur murqaha iyo maskaxda ku dhaco waxaana lagu daaweeyaa antibaayootik.\n3- Ehrlichiosis anaplasmosis: waa cudur laatiin ameeriko u badan.\n4- relapsing fever: cudur wato qandho siyaad ah, madax xanuun, murqo xanuun, lafo xanuun, qufan iyo firiiric maqaarka ka soo yaaco.\nIyo illaa 8 cudur oo kale oo kala duwan qaarkoodna ay yihiin kuwa halis ah oo qofka u dhiman karo ama u naafoobi karo.\nTusaale ahaan, boodada waxay keentaa xanuun laga qaado qaniinyadeeda oo loo yaqaano "demodicosis" kaasoo jirka barar, cuncun iyo xididada oo soo bararo ayaa lagu arkaa.\nTusaale ahaan, Injirta waxay gudbisaa xanuun jirka ku dhaco oo loo yaqaano "Pediculosis", akhriso qoraal aan uga hadalnay arrintaas hadda ka hor: http://somalidoc.com/smf/index.php/topic,634.0.html\nTusaale ahaan, kaneecadu waxay gudbisaa tobaneeyo cudur oo ay ka mid tahay malaariyada / duumada, qandhada dengue, yellow fever iyo kuwa kale.\nTusaale ahaan tagfida waxay gudbisaa xanuunka daacuunka iyadoo doolliyada iyo bini'aadanka u kala gudbiso.\nHaddii aad su'aal caafimaad qabtid iigu soo qor halkaan: http://somalidoc.com/smf/index.php/board,31.0.html\nQaniinyada iyo Xagashada Xayawaanka\nViews: 13108 February 03, 2011, 08:12:59 PM\nSu'aal: Qaniinyada Kudkudaha, Ma Sun baa?\nViews: 5777 June 03, 2018, 07:36:32 PM\nSu'aal: Qaniinyada dibqalooca?\nStarted by Huud252Board Qaybta Su'aalaha\nViews: 234131 August 30, 2019, 01:26:40 PM\nViews: 5817 March 24, 2008, 06:15:08 PM\nSu'aal: Kiniini cayayaanka lagu dilo?\nViews: 1762 August 12, 2015, 12:46:57 PM


Bayern Munich oo ku dhawaaqday in ay fasaxayso Ribery marka uu qandaraaskiisa dhammaado xagaagan – Gool FM\nHaaruun May 5, 2019\n( England) 5 Maajo 2019 Kooxda kubadda cagta Bayern Munich ee waddanka Jarmalka ayaa maanta oo Axad ah ku dhawaaqday in ay fasixi doonto laacibkeeda reer France, Franck Ribery kaas oo 12 sanadood u ciyaaraya naadiga Bavarian-ka ah marka uu dhammaado qandaraaskiisa xagaagan.\nRibery oo 36 jir ah ayaa Bayern u saftay in ka badan 400 kulan, isagoo kula guuleystay 21 Koob oo waaweyn tan iyo markii 2007-dii ay kooxda Jarmalku ka soo iibsatay Marseille.\nKoobabka uu Bayern Munich kula guuleysgtay Ribery waxaa ku ka mid ah 8 Horyaal oo Bundesliga ah, Champions League, Super Cup iyo weliba Koobka Adduunka ee naadiyada.\n“Markii aan Bayern imaanayay waxay ahayd riyo ii rumoowday, ma sahlana haatan inaan raahdo nabadeey, laakiin waa inaan illoobin waxyaabihii aan xaqiijinnay, waxaan qaadnay koobab ka badan 20 Koob” sidaa waxaa bogga Internet-ka kooxda Bayern Munich u sheegay Ribery.\nBixitaanka Ribery ee xilli ciyaareedkan waxaa ku wehlin doona saaxiibkiis ay isu naadiga yihiin ee Arjen Robben, oo isna ka tegaya naadag, kaas oo ay waqti qurux badan ku soo qaateen Allianz Arena, waxaana labadan xiddig oo la isku geeyay loogu yeeraa ‘Robbery’ oo noqonaysa dhac ama boob.\nKooxda Bayer ayaa kulan sagootin ah u sameyn doonta labadeedan laacib sanadka soo socda ee 2020.\nHORDHAC : Man City VS Leicester City? Kaga bogo macluumaadka kulankan oo dhameestiran iyo safafka macquulka ah ka hor kulanka


BARO BOQOL ERAY; Casharka 5aad W/D: Caliqeyr M. Nuur | Laashin iyo Hal-abuur\nBARO BOQOL ERAY; Casharka 5aad\nJareer – Jiriir – Jidhiid\nJiriir:Miraha ama badarka la tumo qurubyada yaryar ee aan burburin.\nJiriirtu waa iniino yaryar oo aanay kasha ama makiinaddu sii jejebin karin. Badarka la tumay ayaa loo qaybiyaa afar nooc oo kala ah: I) Xashir oo ah qolofta kore iyo isha badarka; waa qayb ku baxda tumidda ama sakulka hore. II) Dhanbal waa badarka la tumayo inta aanu aad u burburin balse uu jilco lana moodo in uu fidfidsan yahay. Badarku wuxuu dhambalmaa marka la biifo ama hore biyo loola radiyey. Inta badan waxaa la dhambalaa galleyda. III) Buunsho oo ah qolofta hoose ee badarka balse la moodo budul aad uga yaryar xashirka. V) VI) Budo oo ah badarka la tumay inta ugu jilcan; waa budul haddii la haadiyo bidayo. Budada waxaa kale oo loo yaqaan jilac. VII) Jiriir oo ah badarka qurubyada ah ee aanay kashu sii burburin karin.\n‘Jilac & jiriir’ ayaa guud ahaan loo qaybiyaa badarka la tumay, waana inta cuntada ah ee ay dadku cunaan. Xashirka, isha iyo buunshada waxaa la siiyaa xoolaha.\nJidhiidh: Jiriir; badarka intiisa aan budada ahayn. Iniinaha ka soo hara inta budowda ee badarka.\n‘Jidhiidh’ waa eray ku yimid kala duwanaanta afguriyada koofurta iyo waqooyiga. Dhulweynaha Soomaalida intiisa koofureed ayaa laga adeegsadaa xarafka ‘R’ (xiriir, gabar, bur iwm). Dhanka waqooyina waxaa la adeegsadaa ‘Dh’ (xidhiidh, gabadh, budh iwm).\nJareer:Jarreer, gallad, naxariis, dhimrin, turaal. Deeq ama raxmad badanaa ka timaad xagga Alle sida roobabka, naqa, ladnaanta, caafimaadka.\nErayga ‘Jareer’marka la wadareeyo wuxuu noqdaa ‘jareero’. Halkaan ayuu ka soo jeedaa magaca beelaha Soomaalida ee la yiraa ‘Jareer’. Ma aha magac lagu abtirsado balse waa magac tilmaamaya dhaqanka cidahaas. Waayadii hore dadka maanta la yiraa ‘Jareer’ waxay u badnaayeen beeraleey halka ay beelaha kale badankoodu ahaayeen xoola-dhaqato.\nDhaqanka beeraleydu wuxuu ahaa in dalagga beeraha ka soo go’a ay saddex u qaybiyaan: Qayb loo reebo abuur ahaan, qayb kayd & dheefsi ah iyo qayb saddaqo ah. Tusaale ahaan, qabiil Makanne la yiraa oo waxaa jira dega gobalka Hiiraan. Magacaan dambe wuxuu ka yimid dhul-beereed magaalada Beledweyne uga beegan dhanka waqooyi-galbeed oo la yiraa Beeraha Hiiraan. Makannuhu marka ay beertu u go’do ayuu qoys walbaba beertiisa ku reebi jiray in badar ah oo sadaqo ahaan loogu tala-galay. Dadka xoola-dhaqatadu way ogaayeen taas, waxaana dhici jirtay in lagu hiiraysto beerahaas marka uu badarku soo go’o. Hiiraysigaas caadada noqday ayuu dhul-beereedku ku helay magaca ‘Beeraha Hiiraan’ markii dambana gobalkii oo dhan ayaa magacaas qaatay.\nDad ayaa yiraa magaca ‘Hiiraan’ wuxuu ka yimid geed magaciisa la yiraa ‘hiiraan’ oo dhulkaas ka baxa. Se taasi waa sheeko samays ah. Dadka dhulkaan dega waxaa ka mid ah Makanne, Xawaadle, Gaaljecel, Baadicadde, Sheekhaal, Fiqi Muxumed, Fiqi Cumar, Jidle, Janjeele, Cayr, Ujeejeen, Madhibaan, Awsan iyo Reer Aw Xasan. Ma helaysid hal qabiil uu afgurigooda ku jiro geed la yiraa hiiraan, marka aad dhulkaas joogtana ma arkaysid geed magacaas leh.\nJareerada ama samafalka ay dadka beeraleyda ahi bixin jireen kuma koobnayn Makanne balse waxay ahayd dhaqan ku baahsan inta labada webi u dhexeysa. Jareeradu waxay leedahay macne balaaran sida barwaaqo, baraare, naxariis, raxmad, samafal, garabyeel, ladnaan iwm. Marka ‘jareer’ lagu sheego ‘barwaaqo’ waxaa si dadban loola xiriirinayaa galladda Eebbe.\nWaxaa jira gabay aan waayey qofkii lahaa oo ay tuducdani ku jirto “jirka da’ay, jareerada la helay joofafka hilaacay’. Marna waa kii abwaan Axmed Dhaqane gabay ku adeegsaday tuducdan “Jareerada Ilaahay ka qadi Jananku saw maaha”. Jananka uu sheegayo ee naxariista (jareerada) Eebbe laga qadiyey wuxuu ula jeeday Maxamed Faarax Caydiid, Alle ha u naxariisto eh.\nKala duwanaanta saddexda eray;\n· Jareer: Gallad, naxariis, samafal, turaal, kaal. Wanaag kasta ee loo falo uumanka Eebbe.\n· Jiriir: Badarka la tumay inta iniinaha ah.\n· Jidhiidh: Erayga ‘jiriir’ oo loogu dhawaaqay habka lahjadaha waqooyiga iyo waqooyi-galbeed ee dhulka Soomaalida.\nK a la xariir: Caliqeeyr@gmail.com


“Lix kooxood ayaa la tartami karta Bayern Munich” – Jerome Boateng – Gool FM\n(Munich) 12 Okt 2020. Daafaca kooxda Bayern Munich ee Jerome Boateng ayaa sheegay inuu doonayo in kooxdiisa ay difaacato dhamaan tartamadii ay ku soo guuleysatay bilihii la soo dhaafay, oo uu ku jiro tartanka Champions League.\nXiddiga reer Germany ayaa intaas ku daray kaddib wareysi uu ku bixiyay majalada “kicker”, waxaana hadaladiisa ka mid ahaa:\n“Maxaa diidaya inaan taariikh cusub ka sameyno tartanka Champions League kooxdeena dhalin yarada ah”.\n“Ma sahlanaan doonto, laakiin marka laga reebo sanadka 2019, wax badan ayaan ka sameynay tartankan”.\n“Ma arko dad badan oo la socon kara awoodeena”.\nIntaas kaddib Jerome Boateng ayaa tilmaamay 6-da koox ee la tartami karta Bayern Munich, wuxuuna yiri:\n“Liverpool, Manchester City, Paris Saint-Germain, Real Madrid, Barcelona iyo laga yaabee Juventus”\n“Juventus waxaad arki kartaa sida ay wax u maareeyaan, laga yaabee inay qeyb ka noqon karaan arrintaas”.\nSi kastaba ha noqotee, Boateng oo qandaraaskiisa Bayern uu dhacayo June 2021, wuxuu doonayaa inuu ciyaaro ilaa iyo inta suurtogalka ah laakiin ma hubo waxa uu sameyn doono dhamaadka xirfadiisa ciyaareed.\n“Waxaan heysanaa fursad cusub oo aan ku badeli karno xaallada Barcelona” – Sergio Busquets


Urur siyaasadeedka Midnimo oo dhalliilay guddiga KMG ee doorashooyinka Puntland – Radio Daljir\nFebraayo 22, 2013 1:31 b 0\nBosaso, Feb 21 – Urur siysaadeedka Midnimo oo ka mid ah lixda urur siyaasadeed ee kasoo gudbay wajiga koobaad ee diiwaangalinta ururada siysaadda ee Puntland ayaa dhaliilay habka shaqo ee guddiga KMG ee doorashooyinka Puntland.\nWarsaxaafadeedka ururka uu soo saaray ayaa u qornaa\nRef:MPA/SO/001/2013- 20 February 2013\nUjeedo war saxaafadeed\nHannaanka xisbiyada badan ee Puntland laga dhaqan-geliyey, wuxuu soo dhaweyn ka helay inta badan dadka reer Puntland. Ururka midnimo-na wuxuu ka mid yahay ururrada siyaasadeed ee loo dhisay ka qayb-qaadashada hanaan siyaasadeed oo ku dhisan tartan xor iyo xalaal ah.\nKuma jirto qorshayaasha ururka Midnimo in uu ka qayb-qaato is-qab-qabsi iyo qalalaase siyaasadeed oo khatar gelin kara nabadgelyada guud iyo jiritaanka Puntland.\nUrurku wuxuu go?aansaday inuu raaco hab-raac sharci ah, kaasoo suurtogelin kara in hogaanka dalka si hufan loogu tar-tamo. Balse, waxaa jira caqado badan oo ragaadin kara gaarista yoolkaas la wada hiigsanayo, kuwaasoo ka imanaya habsami u raacista heshiisyada iyo xeerarka la ansixiyey iyo saamaynta (influence) dawladdu ku leedahay Guddiga Madaxabanaan ee Kumeel-gaarka ah Doorashooyinka Puntland.\nUgu horayn, guddiga doorashooyinku kuma guuleysan inay xeerarka iyo habraacyada ay umadda u soo bandhigeen u raacaan sidii ay ugu talo galeen, ururrada siyaasadda ee mucaaradka ahna lama siin fursad ay taladooda ku gudbiyaan sida ku cad qodobadan soo socda.\n1. Tubtii Khariidadda (road map) ee ay sameeyeen waxaa ku dhacay isbedel dhamaystiran. Tusaale ahaan, xeerka doorashada xubnaha baarlamaanka ee la qorsheeyey in la ansixiyo inta ka horaysa 15 Janaayo 2013, ilaa iyo hadda lama unkin.\n2. Gudiga doorashooyinku waxay ururada ku wargeliyeen in ay shirar-kooda qabsadaan inta ka horaysa 5-ta Feb, 2013. Balse, ururada qaarkood ayaa shirar-koodii qabsaday 18-kii February 2013 iyo ka dib, iyagoo sakhiraad ka helay guddiga doorashada.\n3 Diiwaangelinta taageerayaasha ururrada siyaasadda ee la qorsheeyey inay soo geba-gabowdo 6:00 PM ee maalinta bisha Febaraayo tahay 9-ka, ayaa noqotay mid maalmo dheeri ah qaadatay. Taasoo muujinaysa in ururada qaarkood loo fidiyey waqtiga diiwaangelinta, halka ururada qaarkoodna hal maalin keliya la siiyey.\n4. Sida ku cad jadwalka guddiga doorashooyinku soo gudbiyey isla markaasna ay mar labaad 16-kii Feb E-mail ugu direen ururrada, waxaa loo baahnaa in urur walbaa keeno dadkii taageerayaashiisa ahaa ee loo diiwaangeliyey, guddiguna waxay ahayd inuu ka hubiyo, ururkii buuxin waayana la reebo. Hase ahaatee, guddigu waxuu 18-kii bisha ku wargeliey ururrada in la joojiyey hubintii. Taasoo loo fahmi karo ururro gaar ah loogu xaglinayo, kuwaasoo aysan u suuroobi kari lahayn keenista dadkii u diiwaangashannaa.\nWaxaa jirey arrimo badan oo ay ahayd in la fuliyo ama la dhammaystiro ka hor inta aan loo dareerin doorashada golayaasha deegaanka. Sida:\nTirakoobka dadka Puntland,\nSamaynta kaararka aqoonsiga,\nKala xadaynta degoomiynka cusub iyo kuwii hore\niyo weliba dhismaha maxkamad dastuuri ah oo illaalisa dastuurka iyo xeerarka dalka, go?aanna ka gaarta dacwadaha dastuuriga ah.\nLamana garanayo sida arrimahaas loogu qaban karo waqtiga kooban ee ka haray xilligii guddiga doorashooyinku u qabteen qabashada doorashada golayaasha deegaanka.\nWaxa intaas raaca, waxaa jira xeerar badan oo loo baahnaa in la sameeyo ka hor doorashooyinka. Balse waxaa dhacday in golihii xukuumada iyo kii baarlaamka ee ansixin lahaa xeerarkaas ay badankoodu ka mid noqdeen mid ka mid ah ururrada siyaasadda ee hadda jira. Haddaba waxaa la isweydiin karaa xeerka hadda ay sameeyaan ma wuxuu noqonayaa mid u daneeya dadka Puntland oo dhan mise wuxuu noqonayaa mid u daneeya ururkooda.\nWaxaa xusid mudan in guddiga doorashada ee hadda jira ay soo magacaabeen madaxweynaha iyo guddoonka baarlamaanka kuwaasoo hadda ah xubnaha ugu sareeya ee xisbigooda.\nIntaa waxaa dheer, waxaan ka warhelnay in la rabo in la laalo (La tir-tiro) labo qodob oo ku jirey xeerkii golayaasha deegaanka ee hore loo ansixiyey. Sida qodobka ka hadlaya in qofka codka bixin karaa yahay qof muwaadin reer Puntland ah, da;diisuna aysan ka yarayn 18 jir oo haysta warqad aqoonsi ah. Kan labaadna yahay, in doorashada lagu galo iyadoo aysan jirin diiwaanka codeeyayaasha. Haddaba waxaan u aragnaa in labadaas qodob ay saldhig u yihiin dhicitaanka doorasho xor iyo xalaal ah, ka saaridooduna ay u gogol xaarayso ku shubasho, cod gadasho iyo boob. Sidaas awgeed waxaan caddaynaynaa in haddii qodobadaas la saaro aannaan qayb ka noqonayn doorasho musuqmaasuq ku dhisan, taasoo khatar gelin karta ammaanka guud ee dalka iyo jiritaanka.\nAfhayeenka ku meelgaarka ah ee Ururka Midnimo\nCaawa iyo Daljir, Sabti, Feb, 23 Cabdirisaaq Cali Cabdi ‘Silver’ ( Daljir Galkacyo)


Trump oo kordhinaya kharashka gaashaandhigga - BBC News Somali\nImage caption Mareykanka ayaa milatariga ku bixiya dhaqaale ka badan kuwa ay ku bixiyaan dalalka kale ee adduunka oo dhan taas oo ku dhaw 600 bilyan oo doolar\nMadaxweynaha dalka Maraykanka Donald Trump ayaa doonaya in uu 10% kordhiyo kharashaadka ku baxa gaashaandhigga, isaga oo soo bandhigay hindisaha qorshihiisa miisaaniyadda sanadka 2018ka.\nTallaabadani ayaa ah muuqaalka guud ee hindisaha miisaaniyadda madaxweyne Trump balse waxa ay si cad u muujinaysaa arrimaha uu muhiimadda siinayo, iyo in ay ka go'antahay in uu fuliyo ballan qaadyadiisii xilliigii uu ku jiray ololaha doorashada ee ahayd in uu xoojiyo milatariga dalkaasi.\nMiisaaniyadda gaashaandhigga ayaa hoos u sii dhaceysay tan iyo sanadkii 2010-kii, waxa uuna hadda Trump doonayaa in uu arrintaa wax weyn ka badalo.\nMiisaaniyaddaasi ayaa hadda lagu qiyaasaa 482 bilyan oo gini, waxaana saraakiisha aqalka cad ay sheegayaan in madaxweyne Trump uu doonayo 43 bilyan oo gini oo dheeraad ah, taas oo ka dhigan in boqolkiiba toban la kordhiyo miisaaniyadda.\nSaraakiisha ayaa sheegaya in dhaqaalahan qayb ahaan laga heli doono dhimista kharashka mashaariicda degaanka iyo deeqihii uu Mareykanka dibadda ku bixin jiray.\nBalse aqalka kongareeska ayaaa ah ugu dambeyntii cida go'aanka ka gaari gaari doonta miisaaniyaddani, caadiyanna arrintan ayaa ah mid aad loogu gorgortamo koongareeska gudahiisa, haddana durbaba waxaa loo diyaar garoobayaa dood aad u kulul.\nIn kabadan 120 askari oo hawl-gab ah ayaa waraaqo u diray xildhibaanada waxa ayna ugu baaqeen in dhaqaalo lagu bixiyo dublamaasiyadda iyo horumarka oo ay sheegeen in ay muhiim u yihiin in colaad laga baaqsado.


Qeybinta dhalashada ee rhizome | January 2020\nSida loo daryeelo spathiphyllum, xeerarka koraya ubax guriga\nWarshad taajir leh leh inflorescences caddaan iyo caleemo cagaaran oo waaweyn - Spathiphyllum, loo yaqaan ubax dumar ah farxad. Waa farxad weyn in lagu muujiyo hareeraha ubaxa si fiican u koray iyo spathiphyllum si aad u jecel ee dhirta indoor. Inkasta oo warshadani aysan ahayn mid aad u furan, haddana waxay u baahan tahay daryeel gaar ah, iyada oo aan taas oo aysan u muuqan mid soo jiidasho leh.\nCallas: qarsoodiga ah ee sii koraya guriga\nCalla waa geedo culus oo ka mid ah qoysaska caruuta. Calla waa ubax qurux badan oo qurux badan oo leh muuqaal muuqaal leh. Cinwaanka ubaxa ee Calla wuxuu yeelan karaa siyaalo kala duwan oo jaban, taas oo ka dhigaysa mid aad u caan ah ee beerta. Xaaladaha ugu habboon ee loo yaqaan callas guri, inkastoo xaqiiqda ah in wicitaanada naga yimid Koonfur Afrika, oo ku yaalla dhulalka gawaarida ee tropical, waa geedka ciriiriga ah oo adag.\nTalooyin sare oo ku saabsan ubaxyada iyo beeritaanka Brunners\nBannaanka beerta waxay u mahadcelineysaa dhirta xaqiiqda ah in caleemaha qurxinta leh midabka hore u muuqdaan beerta, iyo ubaxyada yar yar ee buluuga ah ay ka mid yihiin kuwa ugu horeeya ee lagu farxo isha ubaxa. Waxay dhashaan caraf udgoon leh, taas oo aad haysato waqti aad ku seegto jiilaal dheer. Intaa waxaa dheer, Brunner waa wax aan qabin ee daryeelka, iyo kala duwan ayaa lagu soo xuli karaa iyada oo la raacayo sifooyinka xalalka dhulka.\nMarka la eego marwalba cimilada kulaylka ah, ubax kasta wuxuu doonayaa inuu u guuro beertiisa. Ma aha wax la yaab leh in guntu ay soo jiidato isha oo leh caleemo cufan iyo ubaxyo jilicsan. Diidmada asaasiga ah ee dhirta kale, waxay u muuqdaan inay yihiin kooxda, sababtoo ah xaaladaha wanaagsan waxay u fidiyaan ilaa laba mitir iyo nus. Haa, iyo xannaanadu ma aha mid soo jiidasho leh.\nLakonos: qarsoodiga ah ee sii kordhaya "martida American"\nLakonos waa geedka dilka ah ee qoyska Laconosa (Magaca Laatiinka waa Fitolacca). Cirridka dhirta waxaa ku jira in ka badan 35 nooc (liana, geedo, qoryo). Dhibaatooyinkayaga, waa lakulo American ah. Waxay leedahay miro wareegsan oo jilicsan iyo buraashyo fara badan. Caleemaha waa wareegsan ama dhoobo, ilaa 20 cm dheer iyo 6 cm ballaaran.\nhttps://lezgka.ru so.lezgka.ru © Qeybinta dhalashada ee rhizome 2020


Xog: Xilliga ay xildhibaanada BF qorsheynayaan in muddo kororsiga ay meel-mariyaan - Caasimada Online\nHome Warar Xog: Xilliga ay xildhibaanada BF qorsheynayaan in muddo kororsiga ay meel-mariyaan\nXog: Xilliga ay xildhibaanada BF qorsheynayaan in muddo kororsiga ay meel-mariyaan\nMuqdisho (Caasimada Online) – Ilo wareedyo lagu kalsoon yahay oo ka tirsan baarlamaanka Soomaaliya ayaa Caasimada Online u sheegay in baarlamaanka iyo xubno ka tirsan Villa Somalia ay qorsheeyeen, in dib loo dhigo doorashada Soomaaliya laguna dhawaaqo ka hor magacaabista Ra’iisul Wasaaraha cusub ee soo socda.\nWararka aan helnay ayaa sheegaya in Madaxweynaha iyo guddoonka baarlamaanka Golaha Shacabka ay isku afgarteen in aan la magacaabin Ra’iisul wasaare cusub ilaa ay sameeyeen muddo korarsi, sababtoo ah waxay sheegeen in Ra’iisul wasaaraha cusub ay dhici karto inuu diido muddo korarsi islamarkaana ay markale is qabtaan Madaxweynaha iyo Ra’iisul wasaarihiisa taasina ay fashil ku keeneyso Madaxweyne Farmaajo.\nSidoo kale wasiiro ka tirsan Xukuumadii dhacday ee Kheyre, xildhibaano iyo xubno kale oo dowladda saameen ku leh, ayaa qeyb ka ah dadka arintaan gadaal ka riixaya.\nXildhibaanadii habeen hore kulanka ku yeeshay Muqdisho ee sheegay in ay ka shaqeynayaan badbaadinta dalka, ayaa la sheegay in ay wadaan mooshin lagu dalbanayo muddo korarsi ugu yaraan sanad ah si dalka loo gaarsiiyo doorasho dadweyne.\nMadaxweynaha Soomaaliya Maxamed Cabdullaahi Farmaajo, Guddoomiyaha Golaha shacabka Maxamed Mursal iyo ku xigeenkiisa 1-aad Cabdiweli Ibraahim Muudey, sii hayaha xilka Ra’iisul wasaaraha Soomaaliya Mahdi Maxamed Guuleed iyo wasiirka Dhalinyarada iyo Cayaaraha Khadiijo Maxamed Diiriye oo saameyn weyn ku dhax leh baarlamaanka ayaa laf dhabar u ah arrintaan muddo korarsiga ah.\nDadka magaalada Muqdisho ayaa arintaan aad u hadal haaya waxaana shalay shirkii mudullood ka sheegay wasiirka amniga Soomaaliya Xildhibaan Maxamed Abuukar Islow Ducaale.\nWaxaa mugdi ku soo dhacaya mustaqbalka Soomaaliya oo soo kabasho ku jiray 20 sano ee la soo dhaafay haddii ay dhacdo muddo korarsi sida ay aaminsan yihiin dad badan oo sama doonayaal ah, waxaana ugu wacan Farmaajo oo diidan inuu qabto doorasho.


Soomaaliland oo xayiraadii ka qaaday laba TV oo horay u mamnuuceen | Dalka Times - News and Politics\nHome LOCAL Soomaaliland oo xayiraadii ka qaaday laba TV oo horay u mamnuuceen\nSoomaaliland oo xayiraadii ka qaaday laba TV oo horay u mamnuuceen\nWasaaradda Warfaafinta Soomaaliland ayaa Maanta xayiraadii ka qaaday laba Telefeshin oo dhawaan ay deegaanadaas Maamulkaas laga mamnuucay,kadib markii lagu eedeeyay inay ku dhaqaaqeen falal ka hor imaanaya Qaranimada Soomaaliland sida ay hadalka u dhigeen.\nTelefshinada ayaa kala ahaa Horyaal iyo Eryal Tv,Waxaana Shir Jaraa’id uu Hargeysa ku qabtay Wasiirka Warfaafinta Soomaaliland Guri Barwaaqo uu ku sheegay in labadaasi tv ay u fasaxeen Shaqadooda.\nWaxaa uu hadalkiisa intaasi ku daray in tani ay timid heshiis dhexmaray Wasaaradda Warfaafinta iyo Maamulayaasha labada Tv,isla markaana hadda kadib wararkooda ay ku baahinayaan Jamhuuriyadda Soomaaliland.\nWasaaradda Warfaafinta Soomaaliland aya ku wargelisay Maamulayaasha labada Tv ee Horyaal iyo eryal Tv ay Soomaaliland ku sheegaan Jamhuuriyadda Soomaaliland,isla markaana aysan la mid ah Maamulada kale ee dalka ka jira sida Puntland.\nTv-ga Qaranka Soomaaliya ayaa ka mid ahaa Tv-yada Soomaaliland ay sheegtay in deegaanadeeda aan laga daawan Karin,waxaana Xarumaha yar yar ee Anteenooyinka bixiyana kuma yaalla Magalada Hargeysa lagu amray inay ka saaraan Tv-ga Qaranka Soomaaliya,balse taasi maanta aan leys kula soo hadal qaadin.


Ardaydii ugu horreeysey oo ka qalin jebiyey Mac’hadka Farsamada Muuska Somalia | Hadalsame Media\nHome Wararka Ardaydii ugu horreeysey oo ka qalin jebiyey Mac’hadka Farsamada Muuska Somalia\n(Muqdisho) 27 Feb 2021 – Hay’adda USAID ee dalka Maraykanka ugu qaybsan gargaarka caalamiga ah ayaa Somalia ka wadda mashruuc la magac baxay Geel, kaasoo kaalin wayn uga jira horumarinta wax soo saarka beeraha dalka.\nWaxaa haatan qalin jebiyey dufcaddii ugu horreeysey ee 200 iyo dheeraad ah arday ah oo ay ku jiraan 50 haween ah, kuwaasoo la baray farsamada beerista, dawaynta iyo daraasadaynta mooska.\nArdaydan ayaa ka qalin jebisey Mac’hadka Farsamada Muuska Soomaaliyeed iyagoo ka faa’iidaysanaya barnaamij ay iska kaashanayaan mashruuc Geel ee USAID Somalia iyo mac’hadkaasi, waxaana sidoo kale tababarka ka qayb qaatay TAAS Enterprise.\nUjeedku waa inay Somalia yeelataa wax soo saar ku filan oo ah khudaarta darayga ah ee dalka kasoo baxda, si loo qaabilo baahida maxalliga ah iyo midda caalamiga ah.\nPrevious articleXOG: Ciidamada Danab oo diidey codsi uga yimid MW Farmaajo oo Muqdisho loogu daabuli lahaa\nNext articleTOOS u daawo: Hellas Verona vs Juventus, Newcastle United vs Wolverhampton – LIVE (Shaxda Sugan)


Afrika iyo COVID-19 dagalki lagula jiray. Cusbooneysiinta qaar ka mid ah qaaradda. - Amjambo Africa\nAfrika iyo COVID-19 dagalki lagula jiray. Cusbooneysiinta qaar ka mid ah qaaradda.\nDalal badan oo Afrikaan ah ayaa sheegaya tiro yar ama hoos u dhacaya tirada kiisaska. Kuwaas waxaa ka mid ah Rwanda iyo Kenya, iyadoo RWandan New Times ay soo warinayan in dib loo furey duullimaadyadii ganacsiga ee 1-da Agoosto iyo Kenya Airways of iyoduna bilaabeyso inay dib u bilawdo duulimaadyadii maxalliga ahaa July 15-keedii. Tunisiya oo ay ku tiirsan Dalxiis aya iyoduna furi doonta xuduudeeda 27-ka July sida dalku u arko COVID- 19 kiis tira hoos u dhictanka. Tirooyinka kiisaska ee Algeria, Tuniisiya, Morocco, iyo Rwanda ayaa aad u hooseeya oo Midowga Yurub wuxuu ku dhawaaqay qaadashada safarka ee tartiib-tartiib ah.\nMaamulka Jamhuuriyadda Dimuqraadiga ah ee Kongo oo cudurka Ebola ku soo qaatay tusaale, tusayana wadamada kale laga yaabo inay rabaan inay ku daydaan la dagaalitanka cudurka loo yaqano COVID-19. Bsha Juun 25 ee qormada fikirka ah oo uu soo saaray Madaxa Ururka Caafimaadka Aduunka Dr Tedros Tedros Adhanom Ghebreyesus ee kaaliyaha. Cinwaan looga dhigay “Fayrasyadu ma qaataan biririf. Dunidu waxay wax ka baran kartaa sida ay DRC u garaacayso Ebola, ”Dr Tedros ayaa qoray in sababta oo ah dadka reer Kongo ay aaminsan yihiin sayniska, bulshada, xogta, iyo iskaashiga hay’adaha caalamiga ah,\nDhawaan madaxweynaha loo dhaariyay Burundi ( Evariste Ndayishimiye) ayaa bilaabay barnaamijka “Kama qaadin cudurka mana faafin doono COVID-19” sida ay qortay wakaaladda wararka ee Associated Press. Tani waxay si aad ah uga duwan tahay kuwii ka horreeyay, kaasoo hoos u dhigay masiibada ilaa dhimashadiisii ugu dambaysay, sida la sheegay ka yimid COVID-19. Qaxooti badan iyo magangalyo-doon ka soo jeeda Burundi ayaa ku nool Maine. Waxay ka murugoodeen dhowr dil oo COVID-19 ah oo ka dhacay Burundi, sidaa darteed wararka sheegaya in madaxweynaha cusub uu qaadanayo cudurka faafa si dhab ah ayaa loo soo dhoweynaya. Wuxu faray kuna qaybidona in la xidho wajiga.\nWadamada ku yaal qaarada Afrika ayaa si wada jir ah isugu abaabulaya sidii ay ugudbi lahaayeen dariiqa looga gudbo dhibaatada dhaqaale ee sababay masiibada. Global Citizen ayaa soo warinaysa in hoggaamiyeyaasha Galbeedka Afrika ay ku yabooheen $ 25 milyan. dhinaca jawaabta gobolka ee COVID-19, oo loogu talagalay in lagu taageero waxbarashada, daryeelka caafimaadka, iyo marin u helka fayadhowrka, oo ka mid ah dadaallada kale ee Bulshada Dhaqaalaha Galbeedka Afrika-ECOWAS.\nPreviousWorking together against racist policies\nNextSoomaaliya waxay dib ugu noqotay saliida iyo gaaska


Hordhac: Kulanka Wales Vs Denmark Euro 2020, Shaxda Iyo Xidigaha Dhaawaca Ah\nHomeWararka CiyaarahaHordhac: Kulanka Wales Vs Denmark Euro 2020, Shaxda Iyo Xidigaha Dhaawaca ah\nJune 26, 2021 Wararka Ciyaaraha, Falanqeynta Kulamada, Koobabka Qaramada 0\nXulka Wales ayaa La Ciyaaraya Xulka Denmark Wareega 16-ka ee Euro 2020 Kulan ka dhicidoona Garoonka Johan Cruijff ArenA, Labada Xul ayaa kaalinta labaad kaga soo baxay Guruubyadooda.\nGaroonka Johan Cruijff ArenA\nEthan Ampadu ayaa noqon doona maqnaanshiyaha kaliya ee maqnaanaya madaama da, yarka casaan loo taagay kulankii Italy walina wuu ka ganaaxan yahay kulanka.\nMa jiro wax walwal ah uu qabo Macalinka Wales maadaama ay u badan tahay inuu soo celiyo line-upkii uu ku soo bilaabay kulamadii Switzerland iyo Turkey.\nTaasi waxay ka dhigan tahay in Kieffer Moore laga yaabo inuu markale soo galo XI, isagoo hor boodaya shaxda 4-5-1.\nDenmark ayaa si rasmi ah u waayi doonta Christian Eriksen, kaasoo sii waday soo kabashadiisa ka dib markii laga soo saaray cisbitaalka, laakiin Hjulmand ayaa heli doona ciyaartoy kale oo muhiim ah.\nLama heli karo: Christian Eriksen\nMidkoodna 10-kii kulan ee ugu dambeeyay ee dhexmara Wales iyo Denmark tartamada oo dhan midkoodna ma dhammeysan, iyadoo Wales ay badisay afar ka mid ah lixdii kulan ee Denmark. Tani waa kulankii ugu horreeyay ee ay labadan koox kulmaan tan iyo bishii Nofeembar 2018, iyadoo Denmark ay ku badisay 2-1 ciyaar ka tirsaneyd Nations League.\nDanmark ayaa badisay mid kasta oo ka mid ah seddexdii kulan ee ugu dambeysay oo ay wajahdo Wales, taasoo soo bilaabatay June 1999. Kani waa kulankii ugu horreeyay ee dhexmara labada koox tartan weyn.\nWales ayaa laga badiyay labadii kulan ee ay hore ugu ciyaareen Amsterdam, waxaa ka badiyay Netherlands bishii September 1988 (0-1) iyo June 2014 (0-2).\nDanmark ayaa noqotay kooxdii ugu horaysay ee taariikhda koobka qaramada yurub ee u soo baxda wareega bug-baxda tartanka iyada oo laga badiyay labadii kulan ee ugu horeeyay ee wareega Group-yada. Kani waa markii ugu horreysay oo ay kasoo muuqdaan heerarka dambe ee tartanka tan iyo 2004, markii ay guuldarro 3-0 kala kulmeen Czech Republic wareega quarter-finalka.


R & D Xoogga - Shenzhen Roman Technology Co., Ltd.\nXoog R&D Awood leh\nMadaxweyne ku xigeenka Tignoolajiyada Roomaanka Wang Xianbing waxa uu u shaqeeyaa sidii agaasimaha waaxda R&D.Isagu, Master ka ah Jaamacadda Teknolojiyadda ee Koonfurta Shiinaha, wuxuu u heellan yahay farsamada R&D ee Bluetooth muddo 25 sano ah.\nWaaxda R&D waxay ka kooban tahay 11 shaqaale xudun u ah oo ka socda shirkadaha caanka ah ee adduunka sida Hutchison Harbor Ring.China State Construction Engineering Corporaton.iyo Shenzhen Guowei Cesller Technology.Waxay u heellan yihiin R&D celcelis ahaan 16 sano.\nGuulaha R&D: 236 patents asaasiga ah.Roman waxa uu ku guuleystey homorytitl ee "shirkadda hi-teknoolojiyadda qaranka" ee 2014 waxaana la qoray "Shenzhen's Top 100 Innovation Innovation Medium and Small Enterprises" 2015.\nKooxda nashqadeeyaha Roman waxay ka kooban yihiin 70-meeyadii ka dib kuwaas oo ku guuleystay abaal-marinaha naqshadeynta gudaha Shiinaha iyo dibeddiisa,8Os ka dib oo leh fikrado gaar ah.iyo 90-meeyadii oo leh fikrado cusub oo badan. Iyada oo duug ah, da 'dhexe, iyo naqshadeeyayaasha da'da yar, Roman waxa ay dhistaa kooxda naqshadaynta hormuudka ah ee warshadaha maqalka wireless-ka ee Shiinaha.\nKooxda naqshadaynta Roman waxay soo martay toban sano oo ku-dhaqan iyo daraasado ah, ma aha oo kaliya naqshado.\nDiirada saarista khibrada adeegsadaha, waxay ku daraan wax cusub iyo hal-abuurnimada alaabada.Waxay ku fiican yihiin horumarinta alaabada iyo beddelka badeecadaha caadiga ah una beddelaan kuwa caadiga ah.\nWaxay ku fiican yihiin maaraynta silsiladda sahayda maqalka ee bilaa-waayirka ah.Iyagoo og shuruudaha macaamiisha, waxay si sax ah u go'aamin karaan meelaynta alaabta iyo shuruudaha macaamiisha.\nWaxay u qabteen in ka badan 1000 mashruuc naqshadeyn ah iyo in ka badan 200 adeegyada naqshadeynta ODM/OEM ee shirkadda\nBluetooth Mono Headset, Budhadhka dhegaha ee buuqa baabi'inaya, Taleefoonnada dhegaha ee Bluetooth-ka ee bilaa-la'aanta ah, Dheecaanka Bluetooth oo leh Mic, Qalabka dhegaha ee Bluetooth 5.0, Taleefannada Dhagaha ee Gudaha,